open-index/open-wikipedia-markdown huggingface dataset:
楊穎 (藝人)

**楊穎**（；），藝名**Angelababy**，係香港嘅模特兒兼演員，喺上海出世。2004年出道，因做過《香港迪士尼樂園Viva! Club Disney》節目主持而出名。2013年1月俾《南都娛樂周刊》登佢做「四小花旦」嘅稱呼。2015年10月8號同內地藝人黃曉明結婚，至2022年1月份宣佈離婚。

## 註

## 出面網頁

* iLoveAngelababy.com Angelababy（楊穎）官方網站
* 
* Angelababy Blog Xanga Blog
* angelababy.asia官網
橋興大道

**橋興大道**（）係中國廣東省廣州市嘅西北-東南走向主幹道，喺番禺區市橋。東南邊從大北路開始，一直去到西北邊嘅西環路同東環路嘅交界。

## 概況
全長1.8km，闊36米，雙向6車道。

## 經過嘅道路
條路從東南到西北排，**加粗**嘅字係主幹道：
* **[[大北路 (廣州)|大北路]]**
* **[[富華路 (廣州番禺)|富華西路]]**、**[[富華路 (廣州番禺)|富華中路]]**
* 白沙路
* **[[光明路 (廣州番禺市橋)|光明北路]]**
* 捷進中路
* **[[西環路 (廣州番禺市橋)|西環路]]**、**[[東環路 (廣州番禺市橋)|東環路]]**、****

類:廣州主幹道
交河

**交河**（）可以係：
*中國
**交河故城，位於新疆吐魯番嘅國家級文物，入列世界文化遺產。
**交河公主，唐代嘅和親公主，突厥人。
**交河機場，新疆吐魯番嘅機場。
**交河縣，河北已經冇咗嘅縣。
**交河鎮，河北滄州泊頭嘅鎮。
*越南
**交河村，南定交水嘅村。
*韓國
**交河洞，京畿道坡州嘅洞（2011年~），有以下前身：
***交河郡（~1914年）
***交河面（1934年~2002年）、交河邑（2002年~2011年）
**交河地區嘅學校：交河鄕校、交河初等學校、交河中學、交河高等學校
**交河圖書館
**交河盧氏，交河地區嘅望族。
完顏阿骨打

**完顏阿骨打**（），又叫**完顏旻**，係大金開國皇帝，1115年建國，史稱**金太祖**。
純合子

**純合子**係遺傳學入面喺同源染色體相對位點上面，兩個等位基因都一樣。譬如當P代表顯性等位基因，p代表隱性等位基因，PP同pp都係純合子。

## 睇埋
*雜合子
雜合子

**雜合子**係遺傳學入面喺同源染色體相對位點上面，兩個等位基因都唔一樣。譬如當P代表顯性等位基因，p代表隱性等位基因，Pp就係雜合子。

## 睇埋
*純合子
嘎呀河

**嘎呀河**（；，義「布衫河」；普通話拼音：Gāyā Hé；，又作），係位於中國吉林延邊朝鮮族自治州嘅河，流過延邊州內嘅汪清、圖們，屬圖們江水系，係圖們江最大嘅一級支流。佢發源自汪清北部老松嶺三長山嘅西麓，喺汪清縣城附近滙入條大支流後，一路流出汪清，入到圖們，喺河口村同布爾哈通河合流冇耐就滙入圖們江。嘎呀河流域滙集韶峰嶺、英額嶺、牡丹嶺以東，哈爾巴嶺以南，老松嶺以西，南岡山、盤嶺以北嘅水流。

嘎呀河個名源自滿文，意思係話條河形似布衫。金代叫**孱蠢水**（），清代時稱爲**噶哈哩河**（）、**噶爾哈河**（），又叫**嘎雅河**（）、。

## 攷


類:吉林地理
楊穎

**楊穎**可以係：
* 楊穎 (藝人)，香港模特兒兼演員，藝名**Angelababy**
* 楊穎 (電影編輯)，八一電影製片廠嘅電影文學部編輯
* 楊穎 (作家)，香港作家，著作有《偵探班優生》同《異能偵探》系列，原名**陳穎揚**
蛟河

**蛟河**（蛟讀交，），舊名**嘎呀河**（），係位於中國吉林蛟河市嘅河，屬松花江水系。佢發源自張廣才嶺西部嘅二禿子山，先係向南流，然後轉向西南，之後喺蛟河市區同拉法河、小蛟河滙流，之後轉向南面，最後注入松花湖。

蛟河喺明朝叫**禿都河**（），喺清朝叫**退搏河**（），後來叫嘎呀河。1987年時，由於佢同吉林遞條嘎呀河重名，而佢係蛟河市流域面積最大嘅河，於是改名做蛟河。而蛟河市嘅地名唔係出自呢條蛟河，而係今日嘅小蛟河，同樣喺1987年改名，因爲小蛟河細條，唔夠份量，於是喺前面加隻小字，呢條河仔嘅原名就係蛟河地名嘅出處。

## 攷


類:吉林地理
林溢欣

**林溢欣**（**YY Lam**，）係香港中文科補習導師同大學講師，而家喺凝皓教育做，被譽為「頂級名師」。

## 簡歷
林溢欣小學讀循理會美林小學，中學讀可風中學，喺香港高級程度會考攞3個A（中國語文及文化、中國歷史、中國文學），大學讀香港中文大學中國語言及文學系，攞到一級榮譽學士同哲學碩士學位。2011年佢投身補習業界，入咗遵理教育教，逐漸開始出名。根據遵理教育2015年招股書，佢貢獻嘅收益大約係1.33億港元，佔成個集團差唔多四成。同年10月8號，競爭對手現代教育喺多份報紙刊登公開信，開價年薪8,500萬港元想拗佢過檔，引起全城熱話，但佢第二日就公開話無意跳槽。

## 出面網頁
*
*補習天王林溢欣 被誘8500萬過檔
*遵理名師拒現代天價挖角
白麵包

**白麵包**係指用白麵粉（去咗糠麩同胚芽嘅小麥磨粉）整嘅包，好多時都用嚟整方包。

## 睇埋
*麥包
麥包

**麥包**，又叫做**全麥麵包**，係指用全麥麵粉（無去到糠麩同胚芽嘅小麥磨粉）整嘅包，色水比較啡，同埋會有多啲纖維同營養。

## 睇埋
*白麵包
工業路 (廣州)

廣東廣州有3條工業路：
* 工業路 (廣州番禺南浦)：喺番禺南浦
* 工業路 (廣州番禺市橋)：喺番禺市橋
* 工業路 (廣州南沙)
工業路 (廣州番禺南浦)

**工業路**（）係中國廣東省廣州市嘅東西走向馬路，喺番禺區南浦。西邊從南浦十二村開始，一直去到東邊嘅沿沙路。

## 概況
全長1.8km，闊11米，雙向2車道。

## 經過嘅道路
條路從西到東排，**加粗**嘅字係主幹道：
* 西華路
* 未改名嘅路
* 沿沙路

類:廣州道路
最愛女人購物狂

**最愛女人購物狂**（）係一套喺2006年出嘅香港電影，由張栢芝、劉青雲、陳小春、官恩娜、徐小鳳主演，韋家輝導演。 

## 出面網頁
*
風雲：雄霸天下

**風雲：雄霸天下**（）係一套喺1998年出嘅香港電影，由鄭伊健、郭富城、千葉真一、楊恭如、謝天華主演，劉偉強導演。 

## 出面網頁
*
廣州市各級文物保護單位

**廣州市各級文物保護單位**由廣州市內國、省、市、區各級文物保護單位組成，包括：

*市級及以上：
**廣州市內嘅全國重點文物保護單位
**廣州市內嘅廣東省文物保護單位
**廣州市文物保護單位
**廣州市登記保護文物單位

*區級：
**越秀區文物保護單位
**海珠區文物保護單位
**荔灣區文物保護單位
**白雲區文物保護單位
**黃埔區文物保護單位
**天河區文物保護單位
**花都區文物保護單位
**番禺區文物保護單位
**南沙區文物保護單位
**從化區文物保護單位
**增城區文物保護單位
**廣州市各區區級不可移動文物

## 睇埋
*廣州市歷史建築
*廣州市歷史文化保護區
*廣州市地下文物埋藏區
沙僧

**沙僧**，又叫**沙和尚**，係《西遊記》入面嘅角色，唐僧嘅徒弟。佢係位和尚，法號**悟凈**，所以又叫**沙悟凈**。
Oreo

**Oreo**係美國卡夫喺1912年開始出嘅夾心朱古力曲奇，有兩塊圓形嘅黑色朱古力餅，中間夾住白色忌廉。

喺粵語地區，Oreo嘅宣傳口號為「擰一擰，舔一舔，浸一浸」，翻譯自英文嘅「Twist, Lick, Dunk」。
花木蘭

**花木蘭**（）係傳說喺南北朝北魏時期嘅女人，相傳佢代替佢阿爸去參軍打仗，佢嘅孝行就流傳落嚟，現代亦改編做唔少影視作品。

## 木蘭辭

花木蘭係著名詩歌《木蘭辭》嘅主角。以下嘅《木蘭辭》原文，同啲少見漢字標咗粵拼讀音。

唧復唧唧，木蘭當戶織。
不聞機聲，惟聞女嘆󠄀息。
問女何所󠄁思？問女何所󠄁憶？
女亦無所󠄁思，女亦無所󠄁憶。
昨夜見軍帖，可汗大點兵，
軍書十二卷，卷卷有爺名。
阿爺無大兒，木蘭無長兄，
願爲市鞍馬，從此替爺征。

東市買駿馬，西市買鞍。
南市買頭，北市買長鞭󠄀。
朝辭爺孃去，暮宿黃河邊。
不聞爺孃喚女聲，
但聞黃河流水鳴濺。
旦辭黃河去，暮宿黑山頭。
不聞爺孃喚女聲，
但聞燕山胡騎聲啾啾。

萬里赴機，關山度若飛。
氣傳金，寒光照鐵衣。
將軍百戰死，壯士十年歸。

歸來見天子，天子坐明堂。
策勳十二轉，賞賜百千強。
可汗問所󠄁欲，木蘭不用尚書郎，
願借明駝千里足，送󠄁兒還󠄁故鄉。

爺孃聞女來，出相扶將。
阿姊聞妹來，當戶理紅妝。
小弟聞姊來，磨刀霍霍向豬󠄁羊。
開我東閣門，坐我西閣床。
脫我戰時袍，著我舊時裳。
當窗理雲，對鏡帖花黃。
出門看火伴，火伴皆驚惶：
同行十二年，不知木蘭是女郞！

雄兔腳撲朔，雌兔眼迷󠄁離。兩兔傍地走，安能辨我是雄雌？


## 史實

一般都認為，花木蘭好可能係真有其人嘅，而且應該係一位北朝人：有學者睇住《木蘭辭》首詩「旦辭黃河去，暮至黑山頭」同「但聞燕山胡騎聲啾啾」等嘅字句嚟考究返啲地理，主張首詩講嗰場仗應該係北魏同柔然（古時亞洲北部一國，佢哋嘅主要語言屬蒙古語系）之間打嘅；除此之外，北朝同南朝比起嚟不溜都比較尚武，佢哋啲女人好興得閒會玩吓騎馬射箭，所以如果話佢哋出咗個後生女唔淨只識打仗仲頂替佢阿爸上陣，都唔算係好出奇嘅事。

## 影響
可以睇睇《嬉笑集 · 木蘭從軍》—
亞蘭生得咁風騷，心口誰知有執毛。老豆當兵偏要替，姑娘擒賊至慌箍。石獅睇見都流淚，紙馬騎親咪甩鬚。嫩過藕瓜條手臂，點嚟揸把殺人刀。

## 註釋

## 參考資料

## 出面網頁

類:中國軍人
中國古代四大美人

**中國古代四大美人**係中國傳說入面四位靚女，包括西施、王昭君、貂蟬同楊玉環，分別對應「沉魚」、「落雁」、「閉月」同「羞花」。入面嘅貂蟬好有可能只係虛構人物。
工業路 (廣州番禺市橋)

**工業路**（）係中國廣東省廣州市嘅南北走向馬路，喺番禺區市橋。南邊從長堤西、東路交界開始，一直去到北邊嘅橋東路。

## 概況
全長577m，闊23米，雙向4車道。

## 經過嘅道路
條路從南到北排，**加粗**嘅字係主幹道：
* 長堤西路、長堤東路
* 市橋大橋
* **[[清河路 (廣州番禺)|清河中路]]**
* 萬豐路
* **[[橋東路 (廣州)|橋東路]]**

類:廣州道路
出埃及記 (電影)

**出埃及記**（）係一套喺2007年出嘅香港電影，由任達華、溫碧霞、劉心悠、張家輝、邵美琪、余安安、林家棟、詹瑞文主演，彭浩翔導演。 

## 出面網頁
*
額穆

**額穆**（；，義「湖、池」；普通話拼音：Èmù；），係中國吉林延邊敦化西北部嘅鎮，離敦化市區42公里，鎮政府駐額穆村。交通上呢度有敦青公路（敦化~青溝子）經過，另有森林鐵路。境內有三處渤海遼金時代嘅古城遺址。

## 地理
額穆係山區，位於老爺嶺東麓，轄境西北部多高山，海拔千米以上嘅山峰有11座，境內有大面積森林。黃泥河林業局喺當地設有7個林場，年產木材18萬m³。連黑龍江省亦喺當地開設6個林場：東方紅、火炬、高山、海浪、永青、永安。當地嘅經濟除咗林業，重有種植業、採集業。工業產出方面以木製品、磚瓦建材爲主。

## 史

額穆個名出自滿文，根據典籍記載，「額穆」係縮寫，記有全名，之後有人攷據，典籍中記嘅滿文全名同對應嘅漢文全名都係訛誤，解出嘅意思亦係附會，全名應該係（omo ho golo），意思係「湖河路」或者「湖河堡、湖河寨」，當中「湖·河」（omo ho）係指附近嘅塔拉泡、塔拉河，或者係連去鏡泊湖嘅牡丹江，「路」（golo）係話當地係古驛站，又解嘅「堡、寨」係話呢度係處聚落。

額穆地方喺渤海國時代曾設湯州靈峰縣，隸屬於中京顯德府。根據《清室》記載，額穆係清皇室愛新覺羅氏嘅發祥之地。清乾隆三年（1738年），喺額穆赫索羅呢個驛站度設立佐領衙門，管理住張廣才嶺一帶嘅軍隊、地方事務，境內重有意氣松驛站，連同衙門駐地嘅驛站一齊，係吉林去寧古塔（而家黑龍江寧安）嘅必經之路。

1909年，喺而家額穆鎮駐地設額穆縣，1932年額穆縣治搬去蛟河鎮，之後改名叫蛟河縣，於是額穆由縣府變成蛟河嘅舊縣城。1941年，額穆改屬敦化縣。1946年7月，敦化北部嘅額穆、黃泥河、黑石、官地、沙河站劃出，重新設置額穆縣，不過1948年3月，額穆縣又再拼返入敦化。

1948年拼入敦化後，成爲敦化縣**第十區**，又叫**額穆區**。1956年改爲**額穆鄉**，1958年改爲**額穆人民公社**，1983年恢復爲鄉，1984年2月昇爲鎮做**額穆鎮**。

## 政區
額穆轄15條村。
*村：西北岔、北大秧、珠爾多河、樺樹林子、十里堡、中心、民眾、河南、新民、五道溝、靠山、黎明、新集、大崴子、額穆

作爲朝鮮族自治地方，呢啲下轄政區都有中國朝鮮文嘅寫法。
*촌：서북차、북대앙、주이다하、화수림자、십리보、중심、민중、하남、신민、오도구、고산、려명、신집、대외자、액목

1996年時，轄下有21條行政村：新民、五道溝、丹北（現冇，併入靠山，靠山第一村民組劃去黎明）、靠山、黎明、新集、公益（現冇，併入新集）、大崴子、馬鹿溝（現冇）、額穆、西北岔、發展（現冇，併入額穆）、北大秧、民眾、珠爾多河、樺樹林子、十里堡、太平（現冇）、中心、光復（現冇）、阿南（現冇）。現時嘅河南村嗰時未有。

### 地名釋義及建置沿革

※村級政區地名跳返本版，表示呢個地名可能係獨一無二、冇撞名嘅，因此將佢嘅含義同沿革寫入呢欄；撞名嘅村級地名，相關內容撳上面嘅對應內鏈。

*北大秧（）
**北大秧係滿文地名，意思係「山間彎曲嘅路仔」。
**民國初年呢度開始有零散住戶，1934年開村，屬額穆縣；1948年屬敦化縣嘅額穆區；1956年屬民衆鄉；1958年設爲額穆公社嘅北大秧管理區；1962年改歸民衆公社，改做北大秧大隊；1964年回歸額穆公社；1983年由大隊改成村。
*珠爾多河村（）
**村名出自佢旁邊嘅珠爾多河。河名係滿文，意思係「孖埗頭」。
**1960年開村，村民係自十里堡搬來嘅，當時屬十里堡大隊，1964年成立珠爾多河大隊，1983年大隊改成村委會，當年嘅地名普查確定「珠爾多河」做標準地名。

## 註

## 攷

## 出面網頁
*中國國家地名信息庫

類:延邊政區
廣東財經大學華商學院

係中國廣東省廣州市嘅一間全日制普通民辦本科院校，喺2006年4月成立，位置喺增城區荔城街道華商路1號。

## 出面網頁
* 廣東財經大學華商學院官網

類:喺廣州嘅學院
類:增城
荷蘭國民人壽保險公司大樓

**荷蘭國民人壽保險公司大樓**，花名**跳舞樓**（）或者**[[:en:Fred Astaire|Fred]] and [[:en:Ginger Rogers|Ginger]]**，位於捷克共和國布拉格，由加拿大前衞劃則師Frank Gehry設計。設計獨特，近年成為遊客必到嘅影相熱點。

## 出面網頁

* Dancing House Prague by Frank Gehry

類:布拉格
查理大橋

**查理大橋**（）係捷克共和國布拉格市內，伏爾塔瓦河上面一座橋，長516米，闊約莫10米，有16個橋拱。由查理四世喺1357年開始起，至15世紀初起好。初初嗌做「**石橋**」（**Kamenný most**）或者「**布拉格橋**」（**Pražský most**），後尾到1870年先至命名為「**查理大橋**」。係布拉格嘅地標，遊客絡繹不絕。

## 出面網頁

* Official Museum of the Charles Bridge
* A webcam of the Charles Bridge
連儂牆

**連儂牆**（）喺捷克共和國布拉格修道院大廣場（）。1988年開始，捷克人開始喺連儂牆寫低對共產主義同埋對政府嘅不滿，後尾喺查理大橋附近導致一場學生同差人之間嘅衝突，共有幾百人被捲入。家下牆上面嘅塗鴉多數同和平理念有關，亦成為咗遊客參觀嘅熱門景點。

## 睇埋
*香港連儂牆
**香港連儂牆 (第一代)
**香港連儂牆 (第二代)
類:布拉格
香港連儂牆

**香港（式）連儂牆**，係香港非建制派搞嘅社會運動入面，示威者參考捷克連儂牆而整嘅壁報牆，前者特色係上面往往貼咗好多寫畫咗示威信息嘅Memo紙。

香港連儂牆總共有兩代：
*香港連儂牆 (第一代)（2014年10月—12月）：雨遮革命出現嘅連儂牆，喺香港金鐘夏慤道香港政府總部出面。
*香港連儂牆 (第二代)（2019年6月—12月）：香港修例風波出現嘅連儂牆，本嚟喺第一代原址，之後喺香港各區都有。

喺中文世界，以上種種通常統統都就噉叫做「連儂牆」。
質因數

**質因數**係一種數，係某一個數嘅因數，同時自己係個質數。譬如：
: 360 = 2 \times 2 \times 2 \times 3 \times 3 \times 5 = 2^3 \times 3^2 \times 5
即係360有2、3、5總共3個質因數。

## 睇埋
*質因數一覽
質因數一覽

下面係由1到1000嘅**[[質因數]]一覽**。

## 1到100

## 101到200

## 201到300

## 301到400

## 401到500

## 501到600

## 601到700

## 701到800

## 801到900

## 901到1000
最細公倍數

**最細公倍數**（Least Common Multiple，簡寫**L.C.M.**），又叫**最小公倍數**，係兩個或以上嘅整數入面嘅最細嗰個倍數。譬如12同10嘅最細公倍數就係60。數學會用lcm(a,b)嚟表示a同b呢兩個數字嘅最細公倍數。

## 定義
假設有兩個整數a,b\in\Z。最細公倍數m\in\Z_{>0}係一個正整數符合以下條件：
* a|m同埋b|m。
* 如果有另一個整數c\in\Z_{>0}係符合a|c同埋b|c，咁m必須符合m\leq c。

## 最細公倍數公式
求兩個整數a,b\in\Z嘅最細公倍數，可以利用以下公式：
lcm(a,b)=\frac{a\times b}{gcd(a,b)}

**證明：**

假設d=gcd(a,b)。根據GCD嘅定義，a=md同埋b=dn，m,n\in\Z係某啲整數。

將上面兩條式乘埋，得出\begin{align}
ab &= (md)(dn)\\
mnd&=\frac{ab}{d}\\
\end{align}而家將l=\frac{ab}{d}，咁l=an=bm。即係l又係a嘅倍數，又係b嘅倍數，咁l就係一個公倍數。

假設l'係a同b是但一個公倍數。咁樣l'=af=bg，f同g係某啲整數。

同時a同b都有GCD，咁就可以用比舒公式，得出d=ax+by，x同y係某啲整數。

而家要計算l'除l，如果除得盡嘅話，l就係最細公倍數。\begin{align}
\frac{l'}{l} &= \frac{l'}{\frac{ab}{d}}\\
&=\frac{l'd}{ab}\\
&=\frac{l'(ax+by)}{ab}\\
&=\frac{l'ax}{ab}+\frac{l'by}{ab}\\
&=\frac{l'}{b}x+\frac{l'}{a}y\\

\end{align}因為l'係其中一個公倍數，所以一定可以被a同b除得盡。\begin{align}
\frac{l'}{l} &= gx+fy

\end{align}因此l|l'，所以l\leq l'。所以l係最細公倍數。

## 例子
如果要搵12345同246810既LCM。

利用輾轉相除法，得知gcd(12345,246810)=1。

所以，lcm(13579,246810)=\frac{13579\times246810}{1}=3351432990。

## 推論
假設有兩個整數a,b\in\Z，佢哋係相對質數，咁佢哋嘅最細公倍數就係lcm(a,b)=a\times b。

**證明：**

利用最細公倍數公式得知，lcm(a,b)=\frac{a\times b}{gcd(a,b)}。

因為a同b嘅GCD係1，所以lcm(a,b)=\frac{a\times b}{1}=a\times b。

## 睇埋
*最大公因數
倍數

**倍數**係一種數，即係一個數同另一個整數嘅乘積。反轉嚟講，當a可以畀b整除而無餘數，a就係b嘅倍數。譬如42可以畀7整除，所以42係7嘅其中一個倍數。一個數嘅**倍數**有無限咁多個。

## 睇埋
*最細公倍數
*因數
商餘

**商餘**（Modulo），又叫**同餘運算**或者**模數**，係一範涉及整數嘅算術。一般英文係叫「mod」，中文音譯係「模」，廣東讀音係「莫」嚟表示商餘。商餘主要係一套計算餘數嘅計算系統。商餘亦係奧數入面其中一個重要嘅概念。日常生活例子有時鐘，十二小時進制同廿四小時進制都係商餘嘅例子。以現代基本數學嘅概念入手，商餘共餘係一個等價關係。進階嘅商餘學，係抽象代數同埋數論入面嘅，佢係一個喺\Z/n\Z入面嘅二元運算，更深入嘅就需要用到抽象代數入面嘅一啲概念。

## 基本概念同例子
商餘係有關除法嘅數學。其實計算商餘，只係運用緊餘數定理。

### 例一
計算12\text{ mod }5。

12\text{ mod }5呢條式係指要搵12\div 5得出餘數。利用餘數定理，得知12=5\times 2+2。

因此12\text{ mod }5 = 2

### 例二
假設而家係上晝十點，要揾七十個鐘之後，係過咗幾多日又幾多個鐘，即係要搵70\text{ mod }24。利用餘數定理，得知70=24\times2+22。

因此，70\text{ mod }24 = 22。

因為而家係上晝十點，再加廿二個鐘，就即係(10+22)\text{ mod }24=32\text{ mod }24=8\text{ mod }24。

所以過咗七十個鐘之後係三日後上晝八點。

## 特質
商餘有一個特質，佢走出嚟嘅答案一定係介乎要除嗰個數同零之間。用數學式表達，就係a\text{ mod }b := \{r\in\Z:a=bq+r\}，因為餘數定理講到明0\leq r ，所以得出\{r\in\Z: a=bq+r\}=\{0,1,2,3,\dots,r-1\}。

### 例一
根據上面嘅例一，任何一個整數a\in\Z，將佢a\text{ mod }5。a就會係0、1、2、3、4其中一個，即係a\in\{0,1,2,3,4\}。

## 電腦商餘
好多電腦程式都支援mod嘅計算。

## 註


## 睇埋
*共餘
*商餘計算
*商環
*商羣
猜想

**猜想**，或者叫**數學猜想**，係數學上面一啲命題，只係憑現有嘅一啲資料估出嚟，但未有數學證明去證實或者反證。當佢證實咗，就會變成定理。相反，如果搵到一個反例，就會話「推翻」咗呢個猜想。

## 例
*哥德巴赫猜想
*黎曼猜想
定理

**定理**（），或者叫**數學定理**，係數學上面一啲命題，已經有數學證明去證實，唔再係猜想。
## 睇埋
*數學證明
*公理
## 參考
常數

**常數**係指一個數值固定唔變嘅數，同變數相對。其中有啲常數喺數學上比較重要嘅，叫數學常數；喺物理上比較重要嘅，叫物理常數。多項式入面嘅常數又叫系數。
數學常數

**數學常數**係指喺數學上比較重要嘅常數，喺幾何學、數論或者微積分都有機會用到。

## 例子
* 0
* 1
* 2
* 圓周率\pi
* ''e''
* \sqrt2
* ln(2)
* 虛數單位 i
* \gamma，歐拉-馬斯刻若尼常數，與調和級數有關。
* 黃金比 \phi（約 1.618，\frac{1}{\phi} 約 0.618）等等。
-1

**-1**係-2同0之間嘅數，1嘅相反數，亦係最大嘅負整數。

## 數學特性
*任何數字乘-1，就會變成自己嘅相反數。
*-1嘅倒數都係-1。
*-1嘅平方係 1。
*i^2 = -1（呢度嘅i係虛數單位。）
*e^{i \pi} = -1（歐拉恆等式）
*如果x \neq 0，就定義x^{-1}=\dfrac{1}{x}

## 代數性質
將一個數字乘埋-1，個數字會變號。藉由分配律，同埋1喺乘法運算中嘅單位元嘅公理，對於實數x，已知

:x+(-1)\cdot x=1\cdot x+(-1)\cdot x=(1+(-1))\cdot x=0 \cdot x=0

呢度用咗「任意實數x乘以0等於0」嘅公理，將x約咗佢。

:0\cdot x=(0+0)\cdot x=0\cdot x+0\cdot x \, 

### -1嘅平方
-1嘅平方，即係-1乘-1，係1。所以任何負數性負數都係正數。

### -1嘅開方
喺實數入面任何數嘅平方都係非負數，所以-1喺實數入面係無開方嘅。但係喺複數入面，-1有兩個開方根，分別係i同-i，可以合併一齊，寫做\pm i。複數可以再擴展，變成四元數，喺四元數入面，-1有無限個開方。

## 電腦科學
喺用二嘅補數嘅系統，如果整數分正負而所有位元都係1，代表嘅數值就係 -1。例如，如果用一個字節（8 個位元）記錄整數，-1 會係二進制 1111 1111，十六進 FF，同 255 一樣；如果用兩個字節，-1 就會係 二進制 1111 1111 1111‌‌ 1111，十六進 FFFF，同 65535 一樣。

## 睇埋
*前1年
*平衡三進制
*Menelaus定理
隆河

**隆河**（）係歐洲一條河，由瑞士經法國流入地中海，長813公里。

類:瑞士嘅河
類:法國嘅河
大叻

**大叻**（越南文：**Đà Lạt**）係越南林同省會，人口廿一萬。海拔高度1500米，位於中部高原南部。
加沙

**加沙**（）係以色列加沙地帶最大城，人口52萬。

## 氣候
加沙屬半乾旱氣候，夏天乾熱，冬天落雨多。

## 參考
隆河-阿爾卑斯

**隆河-阿爾卑斯**（法文：**Rhône-Alpes**）係法國舊時東南部一個大區，首府里昂，個名嚟自隆河同阿爾卑斯山，2016年併入奧文尼-隆河-阿爾卑斯。
克里米亞 (搞清楚)

**[[克里米亞]]**通常指喺黑海嘅半島，重可以係：

## 政治區域
* 克里米亞自治共和國：由烏克蘭劃嘅自治區
* 克里米亞共和國：由俄羅斯劃嘅自治區
* 克里米亞汗國：古國

## 人種
* 克里米亞韃靼人：一個突厥人嘅種族

## 歷史
* 克里米亞戰爭：1854-56年期間嘅一場仗
* 克里米亞危機：2014年嘅政治危機
港島綫延綫

**港島綫延綫**可以指：
*港島綫西延：港鐵港島綫向西伸延嘅路線，由中西區嘅上環開始，到達西營盤，再經香港大學，以堅尼地城為終點站。
*小西灣綫：港鐵已擱置嘅港島綫向東伸延嘅路線，原由東區嘅柴灣或杏花邨開始，以小西灣為終點站。
未來基金

**未來基金**（；）係香港政府一個計劃搞嘅基金，由時任財政司司長曾俊華喺2015年2月25號透過《2015年至2016年度香港政府財政預算案》宣佈會搞，做長線投資，爭取高回報利益，增強香港政府財政可持續性。當香港政府財政儲備跌到唔夠半年公共開支時，就會啟動預警，香港政府需要搞債務融資或者資產證券化，最後就考慮動用未來基金，由香港立法會批准，甚至斷咗未來基金為期至少10年嘅存放期。

類:香港政府
將軍澳官立小學

**將軍澳官立小學**（）係一間由香港教育局直接管嘅全日制小學，喺香港新界將軍澳坑口厚德邨，喺1993年隨屋邨起好，同年9月1號開學。
裸粧

**裸粧**係種化粧技巧，比淡粧更加淡，要做到化咗都睇落似無化嘅效果。裸粧通常都只係會用到粉底、遮瑕膏同BB霜。
## 睇埋
*素顏
BB霜

**BB霜**（；）係種化粧品，係多功能嘅面霜，可以代替粉底同遮瑕膏，重有美白、保濕等等功效。

BB霜個「BB」，一般人會理解做BB仔，覺得搽完肌膚會好似BB仔咁滑嫩，但英文名並唔會用「baby」，而係用「blemish balm」、「blemish base」、「beblesh balm」、「beauty balm」等等嘅字眼，無統一嘅名。

## 報導
*【短片】科技公司魚胚胎試毒　四成BB霜樣本未能通過　一歐洲產品類雌激素逼近避孕丸 (16:31)，明報，2017年6月12號
香港中文大學學生會

**香港中文大學學生會**（簡稱：中大學生會）係香港中文大學嘅學生會，喺1971年成立，由新亞書院、崇基學院同聯合書院嘅學生會合併而成。地址范克廉樓地庫。

基本會員資格係全日制本科生，有超過萬五位。

## 睇埋
*周竪峰
*中大民主牆事件

## 出面網站
*
考察

**考察**（），又叫**實地考察**（），係種科學研究方法，需要研究人員親身去到一個地方去攞數據，喺民俗學、考古學、生物學、生態學、環境科學、地質學、地形學、地球物理學、古生物學、人類學、語言學、哲學、建築學、社會學等等範疇都會用到。
考察 (明代)

**考察**係明代考核文官嘅制度，喺洪武四年（1371年）由工部尚書朱守仁首創，可以細分做京察、外察兩類。
曲牌

**曲牌**，又叫**牌子**，係傳統中樂樂曲填詞制譜用嘅制度，對曲調旋律、唱法、字數、句數、句長、平仄、韻腳都有規定。

## 睇埋
*詞牌
陳霆

**陳霆**（；）係維基媒體基金會第四位理事長，任期由2010年7月到2012年7月。佢喺中國上海出世，哈爾濱長大，之後到德國布倫瑞克升學，畢業後喺美因茨打工。
米高斯諾

**米高斯諾**（**Michael Snow**，）係維基媒體基金會第三位理事長，任期由2008年7月到2010年7月。佢喺西德普富倫多夫出世，而家住美國西雅圖。
汪舒凱

**汪舒凱**（**Kat Walsh**，）係維基媒體基金會第五位理事長，任期由2012年7月到2013年8月。佢喺美國紐約出世，而家住三藩市。
## 註
副督察

**副督察**係大英帝國唔少殖民地嘅警察部隊用嘅職級，低督察一級，而家喺印度、巴基斯坦同錫蘭重用緊，舊時香港同加拿大都有用。
林凱恩

**林凱恩**（，，）係香港女演員，而家係無綫電視經理人合約藝人，2015年度香港小姐競選友誼小姐。

## 簡歷
林凱恩喺香港出世，祖籍潮州潮陽，中學讀將軍澳仁濟醫院王華湘中學，之後升讀大學。佢2015年讀緊大學期間參選香港小姐競選，最後攞到「友誼小姐」獎，之後入咗無綫電視，做節目主持同拍劇。首次主持J2節目《安樂蝸》，及後參演劇集《愛·回家之開心速遞》Bonnie一角，為人熟悉。

## 演出
### 電視劇（[[無綫電視]]）

### 節目主持（[[無綫電視]]）

### 綜藝節目（[[無綫電視]]）

## 出面網頁
* 
* 
* 2015香港小姐競選- 5. 林凱恩Iris - 佳麗檔案- tvb.com
*
危樓春曉

《**危樓春曉**》係香港1953年粵語電影，由張瑛、紫羅蓮、吳楚帆、黃楚山、黃曼梨、李小龍等主演，李鐵導演。

吳楚帆金句：「人人為我，我為人人」就係出自呢套片。

呢套片喺2005年被香港電影金像獎協會選做「最佳華語電影一百部」其中一套。

## 故事
呢個故事用羅老師（張瑛飾演）嘅際遇起落做主線，穿插咗各個住客嘅悲歡際遇。主角羅明係一位教師，佢租咗呢棟唐樓嘅其中一間板間房。故事講佢同唐樓入面其他住客之間嘅互動。呢度嘅住客嚟自各行各業：夜總會舞女白瑩、忠誠嘅的士司機梁威同佢嘅老婆、失業潦倒嘅譚二叔、佢嘅老婆譚二嬸同個仔華仔、勢利嘅房東三姑同佢嘅老公醉八仙、專橫跋扈嘅高利貸黃大班同佢嘅老婆黃師奶，同埋黃師奶嗰個喺鄉下嚟嘅表妹玉芳。

故事開始嘅時候，羅明租咗間板間房，不過原本住喺佢租嗰間房嘅一家五口就因為無錢交房租而被迫搬走。好彩嘅係，的士司機梁威同夜總會舞女白瑩伸出援手，幫呢家人租咗唯一剩低嘅一張空床位。梁威同白瑩嘅善舉凸顯咗故事嘅寓意：「我為人人，人人為我。」

隨住故事嘅發展，羅明同白瑩墜入咗愛河，準備結婚。但係就係呢個時候，整體經濟情勢急轉直下，故事中嘅主角亦都受到影響，佢同其他住客都盡力應對困境，努力謀生。的士司機梁威喺老婆就生嘅時候被公司炒咗，為咗維持生計，佢要去做苦力為生。譚二叔嘅處境更艱難，佢只能夠靠賣血維生。同時，玉芳俾黃大班強姦咗，好傷心。主角羅明亦都俾學校炒咗，白瑩嘅收入只係勉強夠糊口。喺走投無路之下，羅明因為生活所逼，做咗大業主嘅收租佬，亦因為咁，佢見盡富人對窮人嘅壓逼同冷漠。但係由於佢嘅工作係要向其他住客收租，佢同其他住客嘅關係亦因為咁樣而日漸惡化。

喺一個暴風雨嘅夜晚，喺呢棟殘舊嘅唐樓入面，故事發展達到咗高潮：梁偉嘅老婆就生；賣血之後去做苦力嘅譚二叔因為過度勞累吐血而死；俾黃大班強姦咗嘅玉芳，正想自殺；羅明喺工作同良心之間左右為難，喪夫嘅譚二嬸正為籌措殮葬費而煩惱。

最後，有一日，呢棟破舊嘅唐樓俾颱風吹冧咗。無家可歸嘅住客意識到，唯一嘅出路就係團結起嚟，一齊重建家園。

## 參考資料
大山水庫

**大山水庫**（；），舊名**塔拉泡**（泡讀炮，；，義「曠野湖池」；普通話拼音：Tǎlā Pào），係位於中國吉林延邊朝鮮族自治州敦化嘅水庫，佢喺牡丹江支流塔拉河嘅河口度，個大壩起喺雁鳴湖鎮附近，離敦化市區60公里。呢個水庫始建於1969年2月，到1969年10月完工，係個養魚、防洪爲主嘅中型水庫。大山水庫嘅水源係北面嘅塔拉河（包括佢嘅支流朱敦河、阿拉河），而啲水喺水庫嘅東南角流出，滙入到牡丹江。水庫嘅樣似橢圓，南北長15公里。

大山水庫嘅正常儲水位355米，設計防洪水位356.75米，校核防洪水位358.11米，總庫容0.416億立方米，水庫面積3平方公里，集雨面積343平方公里，海拔354米。起呢個水庫嘅工程總投資190萬元。

大山水庫原本係個天然湖，叫塔拉泡，「塔拉」（tala）係滿文嘅官話轉音，意思係「原野」，話佢喺荒野度；「泡」係東北話「湖」嘅講法。根據地名考證，舊時設嘅額穆縣個地名可能出自塔拉泡。後來起成水庫，個名出自當地地名大山嘴子（而家叫雁鳴湖）。

## 攷


類:吉林地理
阿爾泰語言

（），又叫，係根據語言系屬分類劃分出來嘅假說語系，包括突厥、蒙古同通古斯三個語族，有部分學者認爲韓文、日本語系（日文同琉球文）、阿伊努話都可以劃入阿爾泰語系，但呢個面臨嘅否定聲音比較大，尤其係喺日本列島嘅後兩者。

阿爾泰語系嘅學說曾經認爲成立，成立理由在於呢三族語言有類型上嘅共性，譬如佢哋都係黏著語，佢哋都有元音和諧律，佢哋都有共同嘅音韻特徵、即係流音同顫音唔打頭，同埋傾向用 SOV 型嘅語序。但呢個學說嘅致命傷在於呢三族語言之間搵唔出核心同源詞，能夠搵出嘅同源詞基本上係蒙古征戰時畀蒙古文滲透嘅借詞，而淨低嘅同源詞則出自古代草原民族嘅文化交往。因此而家學界主流上唔再承認阿爾泰語系嘅成立，但認爲呢三族語言構成語言聯盟，有語言上嘅系統感染。因此學界裏頭將過去定性嘅三語族各自升格爲三語系。

因為有強烈證據話呢拃語言係語言聯盟唔係語系，所以呢度嗌佢哋做**阿爾泰語言**。

## 語言
### [[突厥語系]]
**花剌子模文
**古突厥文
**回鶻文
*保加爾語支
**楚華殊文
*東突厥語支
**艾努文（新疆阿布達里文，同北海道原住民嘅阿伊努文無關）
**察合台文
**伊犁土爾克文
**維吾爾文
**烏茲別克文
**西部裕固文
*北突厥語支
**阿爾泰文（俄羅斯阿爾泰共和國）
**紹爾思文
**多爾干文
**卡拉加斯文
**哈卡斯文（俄羅斯哈卡斯共和國）
**雅庫特文（俄羅斯薩哈共和國）
**圖瓦文
*南突厥語支
**阿塞拜疆文（阿塞拜疆、伊朗西北部）
**哈拉吉文
**卡什加文
**克里米亞韃靼文
**撒拉文
**嘎嘎烏孜文（烏克蘭、保加利亞、羅馬尼亞）
***巴爾干嘎嘎烏孜土耳其文
***呼羅珊土耳其文
***鄂圖曼土耳其文
***土耳其文
**土庫曼文
**烏魯姆文
*西突厥語支
**卡拉－卡拉帕克文
**喀喇汗文
**哈薩克文
**吉爾吉斯文
**諾蓋文
**猶太－克里米亞韃靼文
**卡拉伊姆文（立陶宛、波蘭）
**庫曼文
**卡拉查伊－巴爾卡爾文
**庫梅克文
**彼切尼克文
**巴什基爾文
**楚利姆文
**韃靼文（俄韃靼斯坦共和國）
*古代文言
**塞爾柱－奧托曼文
**波羅維茨文（庫曼文）
**布勒加爾文
**鄂爾渾碑銘文
**回鶻文
**可薩文
### [[蒙古語系]]
**鮮卑文（古代文言）
**契丹文（古代文言）
**達斡爾文（中國黑龍江、內蒙古、新疆）
**康家文（瀕危文言）
**土族文
**保安文（中國甘肅）
**東鄉文
**東部裕固文
**布里亞特文（俄布里亞特共和國）
**蒙古文
**達爾哈特文
**衛拉特文（俄羅斯卡爾梅克共和國）
**莫戈勒文
### [[通古斯語系]]
**鄂溫文
**鄂溫克文（通古斯文）
**鄂倫春文（中國東北）
**涅吉達爾文
**鄂羅克文
**烏爾奇文
**鄂羅奇文
**烏德文
**滿文（瀕危文言，中國東北）
**赫哲文（納奈文、戈爾德文）
**錫伯文（中國東北）
**女真文（古代文言）

## 睇埋
*語言聯盟

## 文獻
*Szeto, P. Y., Ansaldo, U., & Matthews, S. (2018). Typological variation across Mandarin dialects: An areal perspective with a quantitative approach. *Linguistic Typology*, 22(2), 233-275，有研究者指出，官話嘅其中一啲變體受到阿勒泰語言影響，語序變咗以 SOV 為主。
太極

**太極**係道教概念，源自《易經》入面嘅「易有太極，是生兩儀。兩儀生四象，四象生八卦。」
香港聯賽盃

**香港聯賽盃**（）係香港一個足球盃賽，畀參加緊香港最頂級聯賽嘅球隊參賽，響2000–01球季因甲組聯賽球隊數目太少，而設立聯賽盃以增加比賽場數。

## 歷史
聯賽盃自開辦以來到2007-08球季，賽制一直都係分分組賽同埋淘汰賽兩階段進行，當中分組賽有2組，每組頭2名出線淘汰賽，喺準決賽兩組首、次名交叉對壘，勝方入決賽爭冠軍。但自第九屆（2008-09球季）起，賽制改為只有淘汰賽形式進行，同香港另外兩大盃賽（香港高級組銀牌同香港足總盃）嘅賽制大同小異。

響2015年，足總計劃過以新盃賽超級盃取代聯賽盃，超級盃以單循環形式競賽，每隊球隊可以盡派全部6名外援上陣，超級盃冠軍會獲得季後附加賽資格，可以同高級組銀牌冠軍、足總盃冠軍同聯賽亞軍爭奪亞協盃出戰資格。但最終足總決定聯賽盃繼續舉行，而計劃緊嘅超級盃將會俾香港菁英盃取代。

## 冠名贊助

## 歷屆冠軍

## 球會成績

## 參考

## 出面網頁
* 香港足球總會聯賽盃官方網站
* *Hongkong - List of League Cup FinalistsRsssf.com
香港菁英盃

**[[香港賽馬會|賽馬會]]菁英盃**（）係一項由香港足球總會主辦嘅足球盃賽，2015年成立，舉辦賽事嘅兩個目的係增加球隊嘅比賽場數，以及為後生球員爭取更多上陣機會。

## 歷史
賽馬會菁英盃係香港頂級聯賽嘅第三盃賽，歷史可以追溯至1969年成立嘅香港總督盃。由於主權移交後香港政府禁制煙草商贊助運動比賽去宣傳商品嘅香港法例喺1999年7月生效，有29年歷史嘅總督盃亦因此而宣佈停辦。之後喺2000年，香港足球總會因甲組聯賽球隊比賽數目不足，再次增加一項盃賽，名為聯賽盃，再於2016年由菁英盃全面取代。

## 出面網頁
*香港足球總會官方網站
黃金巷

**黃金巷**（）位於捷克共和國布拉格城堡區，係條小巧精緻嘅街，尐屋七彩繽紛，加上細細嘅窗，就好似走咗入童話世界一樣。呢處地方以黃金命名，係因為傳說有煉金術師希望喺呢度煉黃金。猶太作家卡夫卡喺呢條巷仔22號住過兩年。

## 攷

* 咁至識玩 布拉格7個必遊點| likemagazine.com.hk

類:布拉格
盧溝橋

**盧溝橋**（又寫做**蘆溝橋**），又叫**永定橋**，係北京永定河上一座橋，金代明昌三年（公元1192年）起好，元代歐洲嘅馬哥孛羅曾經參觀過，有喺遊記度寫，所以歐洲人叫條橋做**馬哥孛羅橋**。1937年7月7號，日軍進攻盧溝橋，爆發「盧溝橋事變」，開始咗八年抗戰。
永定河

**永定河**係華北一條河，屬海河流域，由內蒙古起源，經山西、河北、北京、天津入渤海。永定河金代叫**盧溝**，嗰時起咗條盧溝橋。
塔拉河

**塔拉河**（；，義「曠野河」；普通話拼音：Tǎlā Hé；，又作），係位於中國吉林東部延邊朝鮮族自治州敦化嘅河，大體上喺雁鳴湖鎮、青溝子鄉一帶，屬牡丹江支流。佢發源自廟嶺子峰東南1.5公里處嘅山谷度，嗰度係青溝子東北部同大山鄉嘅交界位，屬於張廣才嶺東南支脈嘅西麓，之後流向南偏東，過雁脖嶺等地，流過塔拉站村東面。塔拉站原本係處清代驛站，個名源自河名，設喺清初，到光緒十年（1888年）由細站昇爲中等站。之後繼續流，到湖水村（舊名新塔拉站）北面，滙入朱敦河後，向南流入大山水庫，最後從水庫東南角滙入牡丹江。全長40公里，唔計水庫，則條河長25公里。

「塔拉」係滿文嘅官話轉音，意思係「原野、曠野」，又解「草甸」，河名嘅意思係「流喺山谷原野度嘅河」。

## 註

## 攷


類:吉林地理
囡

單字**囡**通常解：
*。

疊字**囡囡**：
*傳統上，文讀「naam4 naam4（粵拼）」，白讀「doi1 doi1（粵拼）」，指「阿女」。
*近年嚮港澳，興用來代表變讀作「neoi4 neoi2（粵拼）」時嘅「女女」，時而語帶稚氣，偶爾暗藏淫意。
*為2010年嘅香港電影《囡囡》。

單字「囡」同疊字「囡囡」亦有意思一致嘅時候：
*喺吳語，佢哋主要指細路女，又泛指細蚊仔。

## 參考

## 睇埋
*阿女
*囝
囝

單一個**囝**字會係：
*粵語用字，通常讀音為「粵拼：zai²」，亦有異讀「粵拼：naam⁴」，與「仔」同義。
*閩南話用字，主要指阿仔，亦會用來指阿女。
*武則天文字之一，代替「月」。

疊埋做**囝囝**就可以等於：
*喺港澳讀成「粵拼：zai⁴ zai²」嘅「仔仔」，係童言或者淫語。
*和勝和成員張銓漢，其幫中地位為「太上皇」。
## 考究

## 睇埋
*阿仔
*囡
寶翠花園

**寶翠花園**（）係加拿大卑詩省首府維多利亞北邊布倫活灣（Brentwood Bay）嘅幾個花園嘅總稱，係當地一個著名嘅旅遊景點。2007年，寶翠花園入選加拿大國定古蹟名冊。

## 圖

## 參考


## 出面網頁

*The Butchart Gardens 官方網站

類:卑詩省
曼陀羅

**曼陀羅**（；學名：**'），又叫**曼荼羅**（）或**山茄'''（），係茄科曼陀羅屬嘅一年生草本或常綠半灌木。原產印度，而家喺全球各地嘅熱帶同溫帶嘅荒地、旱地、住宅邊、有太陽嘅山坡、樹林邊或草地都可以搵到。

## 樣
植株高0.5～1.5m，成樖嘢幾乎平滑，喺嫩枝部分有短嘅軟毛。梗係圓柱形，有啲粗，下邊木質化，一般淡綠色或帶紫色。葉好似個蛋噉。花係單生嘅直立品種，生喺樹杈或葉杈之間，有短梗；花萼好似個筒噉，每年6～10月開花。果係直立嘅蒴果品種，表面生咗硬𡲗𡲗嘅針刺或有時將近平滑兼冇刺品種，熟咗之後淡黃色，每年7～11月結果。籽係黑色嘅扁圓品種。

## 適應環境
鍾意喺比較暖，有太陽同排水比較好嘅沙地泥生。

## 用途
植物嘅花同葉可以畀人睇。雖然個樣睇落去似秋葵，但成樖嘢有毒，唔食得。
### 藥用

花可以做藥，除咗有麻醉作用外，重可以醫寒咳、哮喘、少痰等病。但唔理係做麻醉定醫咳喘，都要聽清楚醫生點講，唔係嘅話有好大機會中毒。

## 毒性
成樖嘢有超毒嘅生物鹼，尤其係籽最犀利。一唔小心食咗曼陀羅嘅籽，輕嘅會出現同阿托品中毒差唔多症狀，重嘅會出現休克、昏迷同呼吸麻痺，會隨時攞命。甚至連家禽、牲畜、魚類同鳥類、蜂類動物都唔例外。 

## 相

## 連出去

### 植株
* 曼陀羅 Mantuoluo 藥用植物圖像數據庫 (香港浸會大學中醫藥學院) 
*  曼陀罗 Datura stramonium Linn. 中国植物志
* 曼陀罗 中国农业有害生物信息系统
* 曼陀罗 中国科学院植物研究所
### 毒性
* 看着像秋葵摘回家 一家四口煮食曼陀罗中毒 广州日报大洋网 （2015-10-12）
* 天呐!“秋葵”居然毒倒一家四口!原来它是.. 微信头条
* 吃了盘"秋葵"一家四口全部中毒 这些毒野菜一定要认清 新蓝网 （2015-10-13）

類:曼陀羅屬
類:草本植物
類:四季常綠植物
類:灌木
類:觀葉植物
類:花卉
音階

**音階**（；），喺現時嘅音樂理論，係指一系列特定音程嘅特定排列方法。呢種特定排列通常夾埋啱啱係一個八度，之後就重覆；喺傳統西方音樂，音階可以粗略分做大調音階同小調音階兩大類，都係由七個音程組成，另外亦有所謂半音音階，由十二個半音組成。

由任何一個音開始，按住音階入面嘅特定音程順序行，就會得出一系列嘅其他音，計埋第一個音，呢一系列嘅音亦係叫音階。數一個音階有幾多個音，會計埋第一個，但係通常唔計最後重覆咗嗰個，例如，由 C 音開始，按住大調嘅特定音程，順序得出 D、E、F、G、A、B、C，但係得出嚟嘅 C 大調算係有七個音，唔係八個。

音階可以上去同落返嚟唔同樣，上去個樣叫上行形，落返嚟個樣叫下行形。例如，日本嘅陰旋法上行形有五個音，下行形有唔同嘅五個音，夾埋其實有六個唔同嘅音，但係佢都係叫五聲音階。

音階嘅概念對於玩音樂嘅人嚟講相當有用，例如啲樂曲和弦進行起上嚟往往都會係（最少大致）喺同一段音階裏面行進嘅，如果彈緊鋼琴嗰個人知道跟住落嚟嗰段係 C 大調，佢可以臨要彈嗰段嘢之前事先將自己隻手移去 C 大調嗰啲 key 嘅位嗰度，等自己能夠更快噉對跟住要彈嘅音符做適當嘅反應。
## 睇埋
*主音 (樂理)
*音級
*調式
*和弦進行
## 攷

## 拎
*The beginner's guide to music scales: what are they and why are they important?. *musicradar*.
## 註

## 書目

* 

*
新驛

**新驛**（）係中國山東濟寧兗州西北部嘅鎮，離兗州市區20公里，鎮政府駐新驛一村。面積66.6平方公里，人口5.3萬人（2019年）。交通上呢度有兗梁公路（兗州~梁山）同埋寧濟公路（寧陽~濟寧）穿過。

## 地理
新驛喺兗州西北部，東面係大安，北面係小孟，西面有汶上，南面係顏店。東西最闊12.7公里，南北最長11.9公里，轄區嘅形狀唔規則，總面積66.6 km²，合99900畝。新驛處於黃河沖積平原，海拔30米，屬温帶季風性氣候。當地經濟比較發達，佢又係週邊地方嘅交通要道，無論人口定面積都係個大鎮。當地出產小麥、粟米、蠶蟲、大蔥，有7.1萬畝田地，喺本地譽爲「兗州西部糧倉」。資源上有豐富嘅黃沙、地下水。

## 史

新驛，係簡稱自**新嘉驛**（），「新」係話佢新設，「嘉」意思「吉祥嘉言」。新嘉驛係明代時（洪武二十九年，1396年）設嘅驛站，係聊城、汶上、兗州、濟南之間嘅交通要衝。舊時新嘉驛係個好大嘅驛站，車馬行人來來往往，所以商業繁榮，設施高檔，居民越來越多，最後變成兗州西北部最大嘅村鎮。作爲緊要嘅驛站，新嘉驛幾出名，一啲人喺度留低啲詩，其中最出名係明末清初時，有一個會稽（而家浙江紹興）女子，嫁咗畀個北方武夫做妾仔，萬曆四十七年（1619年）同佢丈夫經過新嘉驛，因爲大婆糟騭佢，佢喺自殺之前喺牆壁度題詩三首，因爲佢嘅詩同遭遇打動咗文人，個個都來和應佢嘅詩，成爲當時幾有名嘅文學事件。又比如《儒林外史》亦提過呢度。而設新嘉驛前，當地地名叫**賓陽**（）。

作爲附近最大嘅鎮，新驛一直係區、鄉嘅政府駐地。1949年時係滋陽縣第五區，下設聯防。1950年聯防改爲9個鄉，1956年撤銷第五區，分成新驛、型堂、蔡莊、郗村四個大鄉。1958年成立**共産主義人民公社**，範圍包括而家嘅小孟、顏店嘅郗村。當年滋陽同曲阜合併，直到1962年曲阜同兗州分開，先改叫**新驛人民公社**。1966年5月改叫**新驛區**，下設9個公社仔；1968年恢復爲公社，下面啲公社仔改爲管區；1982年頭，將西部嘅郭村、蔡莊、店子街三個管區分出，做店子街人民公社。1984年5月，店子街公社北部三條村畀過小孟，其餘重新併入新驛，因爲改革，新驛又恢復爲縣轄區。1986年12月，改成**新驛鎮**。

## 文化
新驛一帶好耐歷史，除咗驛站帶來嘅繁榮，喺之前，高吳橋呢條大村就係古戰場，可以追溯到周代咁古老。當地又有唐宋金元四代嘅金石碑刻，明代時嘅郡王朱壽鉅亦葬喺呢度。新驛有一處省級文物，兩處市級文物，三處縣級文物，其中省級文物東頓村遺址，係戰國、漢代時頓丘古城嘅遺蹟。

## 政區
新驛轄4個管區，再分成57條村。
*村：新驛一村、新驛二村、新驛三村、新驛四村、新驛五西村、新驛五東村、秦村、魏樓、駱村、胡營、高吳橋一村、高吳橋二村、高吳橋三村、高吳橋四村、毛辛莊、王樓、皇林、前閆樓、高村、朱張、後閆樓、大莊、何村、東一村、東二村、東三村、西東村、西西村、堰頭、河灣、楊營、徐村、型堂、後寺、文興坡、高莊、郭村、劉村、袁村、馬樓、姜村、蔡莊、葛樓、孫村、李村、官路、肖村、苗堂、王府莊、范窯、張窯、王堂、韓馬、店子、趙呂、董樓、義和莊

## 攷


類:濟寧政區
店子街街道

係中國陝西寶鷄金臺區嘅街道，位於金臺中部，東到李家崖，西到金陵河，南到隴海鐵路，北到蟠龍原下高家坪，辦事處駐寶十路西段金陵橋東北面。面積3.1平方公里，人口1.6萬人（2000年）。

## 史

店子街原本係驛站，明清時期，因爲驛站交通帶喐咗呢度嘅商業，演變成有客棧、車馬舖、貨棧、飯店、雜貨舖嘅街，於是得名「店子街」。呢度有處遺蹟，係明代刑部侍郎張撫嘅墓，附近一帶嘅地名叫侍郎墳。

民國時呢度屬陳寶鄉，1952年成立**店子街公所**，1956年5月改成**店子街街道**，1960年4月併入鬥鷄公社，稱爲店子街分社。遞年1961年恢復街道，1967年改名叫**立新路街道**，不過遞年嘅1968年10月併入上馬營街道，直到1980年11月先再恢復建置。喺2003年之後，店子街又再撤銷，併入到陳倉鎮。

## 政區
店子街轄7個社區。
*社區：金陵東路、金小堡、寶鐵西區、寶鐵機務段、石油、新聯、寶鐵東區

## 攷


類:寶鷄政區
我嘅祖國 (馬來西亞)

《**我嘅祖國**》（馬來話：***'、[[爪夷文]]：***'、淡米爾語：****）係馬來西亞嘅國歌。爾首歌採用咗霹靂州州歌嘅旋律。

## 歷史

## 歌詞
歌詞通常都用羅馬字母寫，只有響極少情況下先至用爪夷文。

## 曲名

## 改編風波

## 出面網頁
* 爾首歌響youtube嘅影片
店子街 (搞清楚)

**店子街**（）係中國地名，可以係：
*店子街公社，位於山東兗州，喺1982年到1984年間存在，由新驛西部三個管區（郭村、蔡莊、店子街）分出成立，最後除咗北部三條村畀咗小孟，其餘重新併入新驛。
*店子街街道，位於陝西寶鷄金臺區，而家冇咗，併入陳倉。
*店子街村，好多處。
店子街村

**店子街村**（）係中國村名，可以係：

## 湖北
*湖北
**十堰
***竹山嘅村，請睇《麻家渡》

## 河南
*河南
**南陽
***淅川嘅村，請睇《毛堂》

## 山東
*山東
**濱州
***惠民嘅村，請睇《胡集》
**聊城
***茌平嘅村，請睇《温陳》
**濟南
***濟陽嘅村，請睇《回河》
***商河嘅村，請睇《韓廟》
**臨沂
***莒南嘅村，請睇《壯崗》

## 甘肅
*甘肅
**蘭州
***城關區嘅村，請睇《東崗街道》
柏保路

**柏保路**（；）係西班牙嘅男仔名，從人名保羅（Paul）改過嚟。

## 名人
* 柏保路靴南迪斯
* 柏保路·艾馬：阿根廷足球員
* 柏保路·歸巴斯：烏拉圭網球員
* 柏保路·艾斯高巴：哥倫比亞毒梟。
* 柏保路·法蘭斯士高：美國戲劇演員。
* 柏保路·沙華利他：阿根廷足球員。
* 柏保路·索托：西班牙電腦專家。

類:西班牙人名
艾斯高巴

**艾斯高巴**（；／）係西班牙或葡萄牙嘅人名，本名從西班牙文轉變而嚟。

## 出名嘅人
* 安德烈斯·艾斯高巴：哥倫比亞足球員。1994年打完世界盃之後俾人槍殺，成為震驚全球嘅「致命烏龍波案」。
* 柏保路·艾斯高巴：哥倫比亞毒梟，史上最大毒販。
* 阿力斯·艾斯高巴：委內瑞拉棒球員。
* 卡路士·艾斯高巴：阿根廷足球員。
* 丹尼爾·艾斯高巴：美國男演員。
* 環·M·艾斯高巴：美國法官。
* 荷西·艾斯高巴·山齊士：委內瑞拉棒球員。
* 羅蘭度·艾斯高巴：巴拿馬足球員。
* 蘇珊拿·艾斯高巴：墨西哥泳手。

類:西班牙人名
類:葡萄牙人名
柏保路·艾斯高巴

**柏保路·艾斯高巴**（，；），全名叫**柏保路·艾美利奧·艾斯高巴·加維里亞**（），係哥倫比亞嘅大毒梟，亦係史上最大毒販。

艾斯高巴喺1970年初偷賣墳墓賺咗10萬蚊美金起朵，去咗麥德連（Medellin）做汽車銷售時，做埋道友嗰行。後嚟靠佢運可卡因到美國發嗮達，資產總數喺1989年殺到《福布斯》富豪榜排全球第七。後嚟佢俾人舉報賣毒品之後，為避開法律制裁，重用好多錢收買好多政府官員、法官同政治人物。雖然美國同哥倫比亞政府睇到艾斯高巴冇眼睇，但麥德連啲人話佢係猛人，因為佢曾經出錢幫麥德連起過棒球場同贊助過好多波隊，重幫過窮人變有錢佬。所以有好多人撐艾斯高巴。

哥倫比亞喺1991同1992年期間，因吸毒導致將近28000人死亡事件而得人驚，所以政府開始打擊世界最大嘅毒品霸權主義。警方通過大量嘅偵查搜索，最後喺1991年捉咗艾斯高巴收監，但艾斯高巴驚住俾政府引渡返美國而喺1992年7月22號逃獄成功。

後嚟哥倫比亞為咗買起艾斯高巴，重成立咗特別行動組，最後喺1993年12月2號成功搞掂艾斯高巴。

## 註

類:哥倫比亞人
類:危險罪犯
類:慈善家
類:槍決者
大丸百貨

**大丸百貨**（，）係日本嘅大型百貨公司集團，總部喺大阪，1920年成立，2010年同松坂屋合併成大丸松坂屋百貨店。舊時喺香港、台灣、星加坡、泰國、澳洲開過分舖。

## 香港

香港大丸百貨開喺銅鑼灣記利佐治街同百德新街交界，1960年開張，1998年結業。初頭大丸有個花名叫「**大馬騮**」，嚟自日文名**Daimaru**。雖然香港大丸執咗笠，但香港公共小巴仍然用「大丸」代表銅鑼灣呢個地名。
松北 (搞清楚)

**松北**（）可以係：
*松北區，中國黑龍江哈爾濱嘅市轄區
*松北街道，松北區下轄嘅街道，同時佢亦係個鎮
*松北站，哈爾濱道外區嘅火車站
*松北洞，朝鮮半島嘅洞，北朝鮮同南韓都有
*松北初等學校，位於韓國京畿道平澤嘅學校
*全州松北初等學校，位於韓國全羅北道全州德津區嘅學校
*富士松北小學，日本愛知縣刈谷市立嘅小學
松北區

**松北區**（）係中國黑龍江哈爾濱嘅市轄區，位於哈爾濱市區松花江北岸。面積736.3平方公里，戶籍人口21.2萬人、總人口34.2萬人（2017年）。區府駐松北一路18號。同時松北係哈爾濱市政府嘅駐地。

松北地方地勢平坦，主要景點有太陽島、極地館、東北虎林園、冰雪大世界、雪博會、東金葡萄王國。

## 史

「松北」意思係「松花江北」。呢個政區成立於2004年，係黑龍江唯一嘅政區型開發區，設立來就係爲咗開發江北地帶。當地原本係呼蘭縣轄地，後來哈爾濱市區發展到呢度，於是納入到市政範圍。設松北區前，當地由哈爾濱嘅道外區同呼蘭縣分治。

1994年9月，哈爾濱市委成立松北區開發建設管理辦公室，着手籌備松北區。2004年2月4號，國務院批準哈爾濱設松北區，將道外區嘅松北、松浦、萬寶三個鎮，以及太陽島、三電兩條街道，再加上呼蘭嘅樂業、對青山兩個鎮，合併出松北區。

2004年3月30號，松北從道外、呼蘭度接收啲街鎮，當年9月24號，市政府第26次常務會議通過咗《松北區保留松北鎮、松浦鎮、萬寶鎮同時設立松北、松浦、萬寶街道辦事處的意見》，於是呢三個鎮同時設成街道。

亦係2004年，喺9月23號國務院批準哈爾濱市政府搬駐地，原先市府駐道裏區石頭道街107號，之後搬入松北區世紀大道。

2017年，松北新設多三條街道：松安、松祥、船口。其中松祥同松安都分出自松北，船口分出自松浦。

## 政區
松北轄8條街道、2個鎮，其中松北、松浦、萬寶呢三條街道同時亦係鎮，叫做「一個機構兩塊牌」。再之下分爲19個社區、48條行政村。
*街道：三電街道、太陽島街道、松浦街道、萬寶街道、松北街道、松安街道、松祥街道、船口街道
*鎮：對青山鎮、樂業鎮

## 攷


類:哈爾濱政區
默西

**默西**（），又譯**默西塞特**，係英國英倫西北部一郡，常住人口140萬人，郡內最大城市為利物浦(Liverpool)。
東約克

**東約克**（）係加拿大多倫多一個地區，前身係1924年到1966年嘅東約克鎮（Township of East York），同埋1967年到1998年嘅東約克自治市（Borough of East York），1954年到1997年屬大多倫多市六個市級政府之一。
2015－16年度香港超級聯賽

**2015-2016中銀集團人壽香港超級聯賽**係第二屆香港超級聯賽，亦係第105屆香港頂級足球聯賽。本季賽事一共有 9 隊參賽，比賽響2015年9月12號開始。今屆賽事由東方奪得冠軍，係佢哋相隔廿一年之後重奪香港頂級聯賽冠軍，而季中上任嘅陳婉婷更成為全球首位帶領男子職業足球隊贏得頂級聯賽冠軍嘅女教練。

## 參賽球隊
呢屆香港超級聯賽共有九隊球隊角逐。原本足總計劃2014-15香港超級聯賽係升二降一，組成十隊參賽，但當屆甲組冠軍駿其天旭決定唔升班，於是足總決定挽留當屆降班嘅和富大埔，但最終大埔因為贊助問題而決定降班，15-16年度港超繼續有九隊參賽。

*「夢想駿其」透過上季聯賽獲得第 5 名嘅YFC澳滌獲得參賽會籍。

### 球隊變遷

**加入球隊**
*冠忠南區（上屆甲組第 3 名，升班至本聯賽）

**離開球隊**
*大埔（降班到甲組）

**球隊改名**
*南區改名為「冠忠南區」
*YFC澳滌改名為「夢想駿其」
*太陽飛馬改名為「香港飛馬」
*天行元朗改名為「元朗」
*黃大仙改名為「灝天黃大仙」

## 球隊資料
### 領導層同贊助

### 非本地球員
2015–16年度香港超級聯賽嘅非本地球員（俗稱「外援」）註冊上限定為「5 + 1」，即最多 5 個非本地球員，另加 1 個來自亞洲足協成員國嘅非本地球員。而響比賽每支球隊最多只能派 4 名非本地球員上陣

## 聯賽資料
### 積分榜

最後更新：2016年5月7號
來源：香港足球總會 - 積分榜（2015-2016 中銀集團人壽香港超級聯賽）
排名方法：1. 積分；2. 對賽成績；3. 對賽之得失球差；4. 對賽之得球；5. 總得失球差；6. 總得球

* 香港響2014年亞洲冠軍聯賽起獲亞洲足球協會分配一個外圍賽席位畀聯賽冠軍。參加亞洲聯賽冠軍盃嘅球隊必須取得亞洲足協發出嘅球會牌照。香港而家有傑志同南華兩間球會持有亞洲球會牌照。

### 賽果

最後更新：2016年5月7號
顏色：綠色 － 主隊贏波 ； 黃色 － 打和 ； 紅色 － 主隊輸波
主隊比分列前。

### 球隊輸贏一覽
按每輪實際嘅進行時間先後排序。

最後更新：2016年5月7號
顏色：白色 － 主場 ； 藍色 － 作客
　　　綠色 － 贏波 ； 黃色 － 打和 ； 紅色 － 輸波
嗰列球隊比分列前

## 比賽資料

*輪空球隊：南華

### 第二輪

*輪空球隊：冠忠南區

### 第三輪

*輪空球隊：灝天黃大仙

### 第四輪

*輪空球隊：傑志

### 第五輪

*輪空球隊：元朗

### 第六輪

*輪空球隊：夢想駿其

### 第七輪

*輪空球隊：東方

### 第八輪

*輪空球隊：香港飛馬

### 第九輪

*輪空球隊：標準流浪

### 第十輪

*輪空球隊：東方

### 第十一輪

*輪空球隊：冠忠南區

### 第十二輪

*輪空球隊：夢想駿其

### 第十三輪

*輪空球隊：元朗

### 第十四輪

*輪空球隊：南華

### 第十五輪

*輪空球隊：傑志

### 第十六輪

*輪空球隊：香港飛馬

### 第十七輪

*輪空球隊：標準流浪

### 第十八輪

*輪空球隊：灝天黃大仙

## 參考資料
郵政編碼

**郵政編碼**，又叫**郵政編號**係一個國家為實現郵件分揀自動化同郵政網絡數字化，加快郵件傳遞速度，而將全國劃分嘅編碼方式。郵區編號制度已成為衡量一個國家通信技術同郵政服務水平的標準之一。郵遞區號最早由烏克蘭發明，但響第三年就被放棄直到再度被德國採用為止。
死開啲啦

《**死開啲啦**》（英文：**Get Outta Here**）係2015年上畫嘅港產片，由林德信、雷琛瑜（J.Arie）、張繼聰、吳浣儀、河國榮、盧覓雪主演，梁國斌執導。

## 出面網頁
*
雷深如

**雷深如**（原名**雷琛瑜**，），藝名**J.Arie**，係香港創作女歌手，佢喺2013年簽約太陽娛樂音樂出道。

佢喺嘉諾撒聖瑪利書院同香港大學法律學士畢業。佢亦有參與電影演出。2019年7月，雷深如離開太陽娛樂音樂，同年10月跳槽無綫電視，2021年離巢。依家佢係自資獨立歌手。

## 演出
### 電影
*2014年：《Delete愛人》 飾 阿珠
*2015年：《死開啲啦》 飾 Apple（攞到第35屆香港電影金像獎最佳新演員提名）
*2016年：《哪一天我們會飛》 飾 旅行社年輕老婆
*2016年：《老笠》 飾 美圖
*2017年：《原諒他77次》 飾 Daisy
*2017年：《今晚打喪屍》 飾 Miss Tam
*2018年：《我的情敵女婿》 飾 車仔檔檔主
*2019年：《家和萬事驚》
*2021年：《感動她77次》飾 Daisy

### 電視劇（[[ViuTV]]）
*2018年：《身後事務所》 飾 Kay（第13-15集）
*2019年：《假設性無罪》 飾 蘇淑欣

### 電視劇（[[HOY TV]]）
*2025年：《我愛九龍城》 飾 社工

### 電視劇（[[港台電視]]）
*2014年：《社企有道2》 飾 Jay（第4集）
*2018年：《沒有牆的世界VI》 飾 馬詠梅（第1集）
*2018年：《那些年那些歌II》 飾 May（黎明篇）

### 電視劇（福斯傳媒）
*2019年：《心冤》 飾 游可藍

### 節目主持（[[香港開電視]]）
*2018年：《第一志願》
*2019年：《掟返個大灣》

### 節目主持（[[ViuTV]]）
*2021年：《唔試唔知份工好》 （第4集）
*2022年：《七福星》 

### 節目演出（[[ViuTV]]）
*2019年：《我食飯你埋單》 參賽者
*2020年：《大發夢家》 第5、6集嘉賓
*2021年：《Chill Club》第81集嘉賓
*2021年：《七救星》 第10集嘉賓
*2022年：《囝囝女女730》第250集嘉賓
*2022年：《爆谷一周》 第2集嘉賓
*2022年：《戀講嘢》第31集嘉賓
*2023年：《Auntie 妳好》第39、81、82集嘉賓
*2023年：《讓我一次買個夠》第4集嘉賓
*2023年：《豆釘遊學團》第5集嘉賓
*2023年：《粉絲福利署》第62集嘉賓
*2023年：《正一廣東話》第6集嘉賓
*2024年：《一車女人》第15、47集嘉賓
*2024年：《我想身體健康》第36集嘉賓
*2024年：《周六食花生》 第22集花生友

## 出面網頁
* 
* 

類:前無綫電視女藝員
斯坦利港

**斯坦利港**（），又叫**斯坦利**（），阿根廷嗌**阿根廷港**（），又譯做**史丹利**，係福克蘭群島唯一嘅城市同首府。斯坦利位於東福克蘭島（阿根廷叫索萊達島）一個北向嘅山坡上，面向港灣，2016年人口為2,400。

## 歷史
2022年，斯坦利港獲女王伊莉莎白二世御賜城市地位，作為慶祝 陛下登基白金禧嘅環節之一。

## 交通

## 參考
林明頓蛋糕

**林明頓蛋糕**係款起源自澳洲嘅蛋糕，通常都係細細件方形或者長方形嘅海綿蛋糕，出面有椰絲同糖霜。
斑蘭蛋糕

**斑蘭蛋糕**係款起源自馬來西亞同印尼嘅蛋糕，主要係整蛋糕嗰陣落咗斑蘭葉嘅汁，令佢色水變綠，同埋有斑蘭香氣。
手指餅

**手指餅**係款長身嘅曲奇餅，外形似一隻隻手指，質感鬆脆。意大利芝士餅嘅餅底就要用到佢。
金寶

**金寶**係款起源自英國嘅甜品，通常都係用生果（最常見係蘋果）加埋牛油、麵粉、砂糖撈埋一大盤攞去焗，直到面頭脆卜卜，切件上碟。

## 連出去
*Crumble recipes
*What is a crumble
粵垣電燈公司舊址

，又叫或，廣州街坊一般嗌佢做，係中國廣東省廣州市嘅一間有民國特色嘅建築，喺越秀區沿江西路，解放橋同海珠橋北邊上落橋位之間附近嘅五仙門一帶。

呢間嘢之所以出名，係因為1901年辦過美資旗昌洋行，加上中國官商喺1909年買返美資旗昌洋行返嚟，自己開咗間廣州電力股份有限公司，嗰時原名叫粵垣電燈公司。成為華南地區有史以嚟，最早開辦嘅電力公司。

廣州當地街坊之所以嗌佢做「五仙門電廠」，係因為間嘢喺沿江西路嘅五仙門一帶開辦。

## 連出去
* 
* 【第146期·老机构前世今生】 五仙门发电厂 助燃火力十足的城市化进程 廣州圖書館
* 五仙门发电厂之“前世” 羊城晚报 （2012年10月25号 A16版）
* 五仙门发电厂 大洋网 （2008-12-15）
* 沿着珠江看广州——五仙门电厂 360Doc个人图书馆
* 五仙门发电厂创办史 广州地情网
* 五仙门电厂旧址 广州市文化广电新闻出版局（版权局）
毒芹

**毒芹**（；學名：**'），又叫**野芹**（）、**白頭翁**（）、**毒人参**（）；臺灣嗰邊叫**水毒芹**（；），英文系國家叫**'''，係傘形科毒芹屬嘅長年生粗大草本植物，喺中國嘅東北三省、西北地區、蒙古附近同周邊、俄羅斯遠東地區、朝鮮半島同陝西、日本一帶嘅沼澤地、水邊同山谷較暗而濕嘅地方先至搵到。佢係世界7種致死率比較高嘅植物。

## 樣
植株高0.7～1m，冇毛。主根短縮，根狀梗有啡色嘅節。梗係單生嘅直立品種，空心圓柱體。葉互生，三角，似披針，長10～30cm；葉柄長15～45mm，基部有葉鞘。花係複傘形花序，生喺樹頂或樹杈；花序梗長25～100mm，上邊生咗大概20個到，每個開15～35朵白花仔，有5嚿花瓣同明顯萼齒，每年夏天時開花。果屬雙懸果，綠品種帶黃色粗棱。成樖嘢雖然有埐臭到頂唔順嘅味，但佢嘅根狀梗有甜味同香氣，喺切斷口會流出黃液體，好似啲樹脂噉，但遇空氣變暗。

## 毒性
毒芹個樣睇落去有啲似芹，但有芹毒素同生物鹼，尤其係根同梗、地上嘅部分植株都有毒，尤其係葉、花同未熟嘅果最犀利。一唔小心食咗佢會有嘔、嘴唇有血泡、反胃、手腳覺得好凍、四肢麻痺；講得巴閉啲，命仔隨時凍過水。

## 藥用

毒芹唔係樣樣都做衰嘢，佢嘅根可以做藥，喺歐洲嗰邊用嚟做藥膏同浸劑嚟醫某啲皮膚病、痛風或風濕、神經痛等功效。但凈可以外用，唔畀食。

## 相

## 睇埋
* 毒芹鹼

## 有關嘅書
* 中国少年儿童百科全书 自然·环境 第447页　浙江教育出版社 ISBN 7-5338-1946-2/G·1942
* 北京野花 第234页　北京大学出版社 ISBN 978-7-301-30212-5

## 攷

## 連出去

*  毒芹 Cicuta virosa L. 中国植物志
* 有毒植物-毒芹 中國科學院植物研究所
* 毒芹 醫學百科
* 水毒芹 -簡介 台灣Wiki
* 

類:毒芹屬
類:草本植物
類:藥用植物
類:有毒植物
類:臭花樹種
恤孤院路

**恤孤院路**（）係中國廣東省廣州市嘅南北走向馬路，從廟前直街同煙墩路交界開始，一直向南去到新河浦路嘅河邊北邊。

## 概要
全長360米，闊6.9米，1車道，凈係可以從北向南行。

## 名
呢條馬路喺好耐之前係荒地，直到1920年代，由於好多海歸華僑嚟東山新河浦同龜崗一帶起屋而成街道，由於條路喺兩廣浸信會搞嘅恤孤院隔籬而改成噉嘅名。

## 史
1900年後，各國列強為咗霸走成個中國，率先喺廣州劃定勢力範圍。其中英法攞咗沙面做租界；德國攞咗芳村做據點；而實力渣啲嘅美國到嗰時比較山旮旯嘅東山做傳教、講學、宣揚基督教文化同入侵嘅發展基地。美南差會之所以喺廣州有埞企，主要嗰時派咗唔少教徒到中國廣東廣州嘅東山一帶，同當地村民交涉，重出咗好多錢買咗寺貝通津同廟前西街兩笪地起教堂嚟大力傳教同辦學。後嚟佢哋買咗好多教會地而實力漸強，為咗喺廣州培養傳教士，重喺附近起埋神學院。其他教會重以辦學校、醫院、起教堂等名義嚟霸嗮東山一帶，搞到東山一帶似沙面噉出現好多歐式建築。

## 經過嘅道路
條路順序從北到南排，**加粗**嘅字係主幹道：
* 廟前直街、煙墩路
* 培正一横路
* 培正新横路
* 新河浦路

## 攷
* 【第04期·红色广州】中共三大旧址－被忽视的记忆 廣州圖書館
* 美南浸信会与广州东山口—— 一个历史宗教地理学的典型范例 广州基督教协会
立新路

**立新路**（）係中國大陸地名，作爲紅色地名時，係同文革嘅破四舊有關。

## 路
;廣東
*德政路 (廣州)，廣州馬路，文革時改叫「立新路」
*立新路 (南海)，佛山南海馬路
*立新路 (順德)，佛山順德馬路
*立新路 (深圳)，深圳羅湖區馬路
*立新路 (惠州)，惠州惠城區馬路
;廣西
*立新路 (來賓)，來賓興賓區馬路
;福建
*立新路 (福州)，福州倉山區馬路
;湖南
*立新路 (衡陽)，衡陽馬路
;江蘇
*立新路 (南京)，南京浦口區馬路
*立新路 (如皋)，南通如皋馬路
*立新路 (常熟)，蘇州常熟馬路
*立新路 (江陰)，無錫江陰馬路
*立新路 (鎮江)，鎮江潤州區馬路
;上海
*立新路 (上海)，上海馬路
;江西
*立新路 (橫峰)，上饒橫峰馬路
;重慶
*立新路 (雲陽)，重慶雲陽馬路
;河北
*立新路 (雄縣)，保定雄縣馬路
;寧夏
*立新路 (賀蘭)，銀川賀蘭馬路

## 政區
*立新路街道，陝西寶鷄嘅街道，存在於1967年~1968年間，改名自店子街街道
*立新路社區，江西南昌新建嘅社區，請睇《長堎》
鏡泊湖

**鏡泊湖**（）係位於中國黑龍江省寧安市嘅天然湖，地處區，離中國同朝鮮嘅國界幾近，隔咗個延邊州。鏡泊湖係堰塞湖，係由於4800年前火山爆發嘅影響，啲熔岩塞住咗牡丹江上游河道，於是積水成湖噉形成。

鏡泊湖好大，形狀細長，南北長45公里，東西最闊6公里，最窄300米，一般闊500~1000米，湖水面積79.3平方公里，平均水深40米，個湖北深南淺，最淺得1米，湖北部有最深水位達70米，儲水量約16億立方米。呢個湖係高山堰塞湖，海拔353米，因爲多山，湖岸綫好曲折，號稱「百里長湖」。憑住接近80 km²嘅湖面，鏡泊湖係中國最大嘅堰塞湖，亦係世界第二大嘅高山堰塞湖。

## 名

「鏡泊湖」嘅名出自《明誌》，意思係話佢水平如鏡，《吉林省分圖》透過官話諧音，寫成**鏡波湖**（；普通話拼音：Jìngbō Hú，「鏡泊湖」拼音：Jìngbó Hú）。

喺之前，個湖曾有過幾個唔同嘅名。《新唐書》叫**湄沱湖**（），清代時叫**畢爾騰湖**（；，義「水澤、水淀」；普通話拼音：Bì'ěrténg Hú）。有攷據認爲，根據「湄沱」嘅中古漢音，有可能係轉音自古代滿洲話，呢個詞嘅現代滿文係（穆麟德：*meite*），意思係「截」。換言之，「湄沱湖」嘅意思可能係「截住嘅湖」，啱好鏡泊湖又真係熔岩堰塞湖。而又考證，滿文嘅「Bilten」可能亦係轉自「meite」，首先「b」同「m」有轉換關係，即係「b」塞化自「m」；然後經過緩讀增音，加咗音素；接住作爲當地一大自然地標，bilten諧成水體通名，有咗「水澤」嘅意思。

因爲鏡泊湖係牡丹江嘅組成部份，所以有時江名亦係湖名。比如鏡泊湖又叫過**湄沱河**、**忽汗海**（）。其中「忽汗海」嘅「海」可能係「河」嘅漢文古音嘅再轉，將佢指稱去「鏡泊湖」可能係按照現代語言理解嘅結果。

## 史
鏡泊湖地區西北部有火山群，一百萬年前開始不斷噴發，以致形成百餘里長嘅玄武岩臺地。火山最後一次噴發係4800年前，呢次嘅熔岩塞住牡丹江河道，於是形成鏡泊湖，之外重形成小北湖、鑽心湖、鴛鴦池等一系列大大細細嘅堰塞湖。

鏡泊湖地處中國東北，長期係各個漁獵民族嘅領地。渤海國時期，遷都到呢度一帶，設置嘅五京十五府六十二州當中，呢度屬上京龍泉府嘅湖州。渤海亡國後，屬過遼國、金國、元、明、清等。

滿洲國成立、日本勢力佔據當地後，鏡泊湖一帶多咗好多日本人，佢哋係日本派去滿洲嘅漁農開拓團，入殖鏡泊湖嘅叫秋田漁業開拓團，喺康德六年（1939年）入殖，呢個日本開拓團來自秋田縣。佢哋喺當地調查研究，開發森林、發掘古蹟，起咗總容量3.6萬千瓦嘅水電廠，供電畀牡丹江、延吉。1940年代到1950年代間，有俄羅斯正教會古儀式派嘅信徒（白俄人）喺鏡泊湖一帶度住，佢哋屬無僧派之中嘅禮拜堂派，後來中國政府驅逐東北嘅俄羅斯人，於是啲俄人遺蹟慢慢冇晒。

## 景區
鏡泊湖而家開闢成國家級景區，成個景區由三部份組成：百里長湖、火山口原始森林、渤海國上京龍泉府遺址，總規劃面積達1726平方公里。喺1982年，國務院評定鏡泊湖做首批國家重點風景名勝區；2006年，世界教科文組織評佢做世界地質公園，作爲地質公園嘅面積有1400平方公里；2008年，國際休閒產業協會、聯合國國際生態安全合作組織、中國國際名牌協會一齊評佢爲中國十佳休閒旅遊勝地之一；2010年，鏡泊湖評選爲中國國家5A級景區。

鏡泊湖景區嘅旅遊資源有72處，包括48處自然景觀，佔67%，24處人文景觀，佔33%。鏡泊湖作爲百里長湖，喺群山之中彎彎曲曲，又水平如鏡，山水相應，景色怡人。有諸如白石砬子、城牆砬子、老鴰砬子、珍珠門、毛公山、大孤山、小孤山、道士山等等景點。其中北面湖水流出嘅地方有吊水樓瀑布，落差20米，豐水期時三面都有水，長一百米，水流量達每秒4000立方米。吊水樓瀑布係中國緯度最高嘅大瀑布，因爲景色壯麗，列爲鏡泊湖第一景點。

鏡泊湖除咗風景好，夏天時亦係避暑去處，當地5月~9月期間平均温度10℃~20℃，因爲有山水森林，空氣亦清新；成個景區除咗有湖光山色，亦因爲火山地貌兼具火山口地下原始森林、熔岩隧道。其中當地嘅大型熔岩隧道喺中國比較罕見，係中國目前發現規模最大、最完整嘅熔岩隧道。條熔岩隧道位於地下森林東南13公里處，據科學家推測，係四千到八千年前嘅火山噴發形成嘅，個樣好似桂林嘅石灰岩溶洞（喀斯特地貌），不過成因同溶洞唔同，係啲熔岩流晒後形成嘅空洞。探測過嘅隧道當中，最短幾十米，長嘅有500米以上，一般闊5米、高3米。

景區裡面嘅渤海鎮係渤海國京師，喺775年遷都來呢度，叫做上京龍泉府，係五京之首。當時個京城分三部份，仿照唐長安城建造：宮城、內城、外城。後來契丹亡佢國時，毀滅咗都城，但留低咗城基、殘垣、琉璃井。渤海京城遺址列咗做國家級重點文物，係中國保存得最好嘅中世紀都城遺址，好有科考、人文景觀價值。

## 生物
鏡泊湖嘅雜魚有72種咁多，比如有鯉魚、紅尾、鰲花、重唇魚、大白魚。鏡泊湖出產嘅鯽魚雖然細條，但啲肉鮮甜，清代時係皇家貢品。另外湖度重出產一種叫黃瓜香嘅魚，呢種魚本身有青瓜香味。除咗魚，鏡泊湖度重有淡水珊瑚。

除咗魚類，景區內重有60種獸類、27種鳥類、15種爬行類、11種兩棲類，有諸如東北虎、金錢豹、黑熊、鹿等動物。其中有種特別嘅羊叫懸羊，呢種羊瞓覺時可以用角將自己掛喺樹度、懸崖度，所以叫懸羊。

植物方面，鏡泊湖地區嘅植被保存得幾好，覆蓋率達九成以上，當地屬温帶闊葉混交林，主要有紅松林、紅松闊葉混交林、落葉闊葉林。主要樹種有蒙古櫪、槭、椴、水曲柳、楡、樺、五味子、山葡萄、狗棗、獼猴桃、遼東冷杉、杜松。景區西部嘅小北湖林場有大面積原始森林，火山口附近有大面積落葉松。

## 註

## 攷

## 睇埋

*鏡泊湖 (土衞六) - 位於土星衞星土衞六嘅湖，個名就係出自地球鏡泊湖。

## 連出去
*鏡泊湖管委會 - 鏡泊湖景區官方網站

類:中國嘅湖
類:黑龍江地理
類:黑龍江水系
類:牡丹江市
北區區議會

**北區區議會**（）係香港18個區議會嘅其中之一，負責協助處理新界北區嘅事務。依家有22個議員，其中直選議員有18個，同當然議員4個（區內嘅鄉事委員會主席）。

## 區議會組織
### 委員會
*社區設施、文化及康樂事務委員會
*地區設施管理委員會
*地區小型工程及環境改善委員會
*社會服務、勞工及經濟事務委員會
*交通及運輸委員會

### 專責小組
*北區區議會宣傳工作小組
*節日活動工作小組
*關注興建蓮唐口岸工作小組
*健康城市工作小組
*北區房屋及城市規劃工作小組

## 議員一覽（2020年-2023年）

## 議員一覽（2016年-2019年）

## 議員一覽（2012年-2015年）

## 出面網頁
*北區區議會
港囧

**港囧**（；；）係由北京真樂道文化傳播有限公司負責整嘅一部電影，入面講咗徐來陪家婆同屋企一家大細嚟香港旅遊，計劃靜鷄鷄同大學初戀人——楊伊見面，點知俾細舅父穿咗煲而爆咗單喺香港玩嘅爆笑古仔。中國大陸同馬來西亞喺2015年9月25號開播。喺馬來西亞同廣州街頭嘅電影院專門播過佢嘅粵語版。

## 劇情
中年男人徐來陪住家婆同屋企一家大細嚟香港旅遊，計劃靜鷄鷄同喺香港讀緊大學嘅初戀人楊伊見面。之前賣翻版光碟嘅拉拉為咗拍紀錄片而跟到香港，鏡頭除咗影到香港嘅美食同靚景，重影到徐來同楊伊嘅見面陰謀。結果一班人從旺角追到中環，從彌敦道追到銅鑼灣都未停過。本嚟話幾好嘅香港旅遊同甜蜜嘅約會，結果變咗單驚心動魄嘅歷險同大逃亡。最後徐來同拉拉點喺香港經過？

## 出鏡人

## 開拍地
部片分別喺香港同上海開拍，入面有好多位港星客串嚟演同好多首廣東歌做背景樂嚟配合劇情發展，喺中國大陸嘅電影好少見。

## 出面網頁
* 
* 
* 

類:中國電影
類:2015年電影
類:喜劇片
楊修

**楊修**（，），字**德祖**，弘農華陰（即依家陝西華陰東）人，出身高門士族，係東漢末年丞相曹操嘅主簿。

## 生平
楊修出身於弘農楊氏，係袁術外甥，太尉楊彪個仔。

建安時期獲舉孝廉，曾經出任郎中，之後升任曹操嘅主簿。當時曹操軍事繁忙，楊修幫佢處理負責內外嘅事，都符合曹操嘅心意；《世說新語‧捷悟篇》就話楊修好醒目，佢分別解出闊門事件（曹操將「活」字寫落個門到，嫌道門太闊）、一合酥事件（曹操寫「合」一隻字落個盒到，想將合酥分畀大家食）、「絕妙好辭」（一日楊同曹經過曹娥碑，將上面嘅八字謎解出成絕妙好辭）同埋竹椑楯事件（曹操想將剩底嘅竹片做成竹椑楯），連曹操都讚過佢嘅才華。

可能因為咁，陳王曹植因而想巴結佢。開頭兩人關係非常好，但其後因為楊修作答十幾條答教，令到佢對答如流，呢件事無耐就穿煲、畀曹操知道。曹操認為楊修一個外人竟然介入自己屋企嘅事，極之嬲，開始想殺咗楊修。

楊修才華橫溢，生前作有賦、頌、碑、讚、詩、哀辭、表、記、書合共十五篇，其中代表作有《節遊賦》、《神女賦》、《孔雀賦》。

### 死

據《三國演義》嘅講法，楊修因為太過聰明，令曹操產生妒忌，想考佢嘅事件，一次又一次噉俾楊修解開，搞到曹操好嬲，早就有殺咗佢嘅諗頭。響漢中之戰入面，楊修跟隨出征，由暗號「雞肋」入面估到曹操有意退兵，於是就叫隨行軍士收拾行裝，準備歸程。曹操瞓唔著於是就夜巡營寨，見到咁嘅情況就嚇親，得知係楊修搞嘅鬼，非常嬲，所以就以「亂軍心」殺咗楊修。

但係據《三國志·魏志·陳思王植傳》、《後漢書·楊震傳附玄孫修傳》、《魏略》同埋《續漢書》，就話雞肋一事雖然的確係真實存在，響219年嘅夏天曹操真係有退過兵、當時亦正值漢中之戰，但雞肋一事並唔係佢死嘅真正原因：真正原因係219年嘅秋天，楊修響飲醉酒之後無端端自己走入司馬門 （即王宮 ）、仲要亂咁指控宗室將軍曹彰 ，因而畀曹操以「前後漏泄言教，交關諸侯」斬頭。楊修響死前講過一句：「我固自以死之晚也。」呢句說話證實連楊修本人都知自己瀨咗嘢（似係暗示曹植），並唔係好似《三國演義》所講嘅連自己得罪曹操都唔知。

雖然《三國演義》嘅講法最廣為人知，但由於《三國演義》始終係小說，加上唔少內容亦畀人證實過係同史實不符，所以「楊修死於雞助一事」真實性存疑，《三國志》嘅版本更加接近楊修死嘅真正原因。不過可以確定嘅係，楊修雖然好叻仔、但高調嘅作風早就得罪曹操，最終響219年畀曹操殺咗，終年45歲。

## 屋企
楊修個仔楊嚻響泰始年間曾經出任典軍將軍，早死。個孫楊准，又叫楊淮，晉惠帝後期曾經出任冀州刺史。
2005－06年香港聯賽盃

**2005－06年香港聯賽盃**係第六屆香港聯賽盃嘅足球賽事，有八隊港甲球會參賽，比賽喺2005年11月12號展開。

## 參賽球隊

## 賽制
本屆賽制分為兩個階段：
* **第一階段：分組賽**
八支港甲球隊會分成兩個分組作賽，分組賽會以單循環形式進行，每組頭兩名球隊可以出線準決賽。
* **第二階段：準決賽同決賽**
A組首名球隊同B組次名球隊，以及B組首名球隊同A組次名球隊會踢準決賽，勝方會進入決賽爭奪冠軍。

## 賽事資料
所有比賽時間係香港時間(UTC+8)
### 分組賽
#### A組

----

----

#### B組

----

----

### 淘汏賽
#### 晉級圖

#### 準決賽
----

#### 決賽
----

## 射手榜

**1球**
*標準流浪 哥連斯
*標準流浪 林嘉緯
*標準流浪 高梵
*聯華紅牛 徐博
*聯華紅牛 葉楠
*聯華紅牛 汪剛
*標準流浪 科夫
*公民 元洋
*公民 梁振邦
*傑志 蘭高域
*愉園 潘耀焯
*愉園 沈國強
*愉園 謝雷
*南華 黃鎮宇
*愉園 列卡度
*愉園 伊雲羅
*傑志 陳肇麒
*傑志 賓曹
*香雪晨曦 陳豪文
*傑志 利馬

## 個人獎項
*最佳防守球員：張健峰--傑志
*最佳攻擊球員： 基夫--傑志

## 參考
泛雅典體育場

**泛雅典體育場**（，），又叫做「**大理石體育場**」（），係希臘首都雅典嘅一座古典式多功能運動場。

喺1896年，爾道曾經係第一屆現代奧運會嘅主會場。而喺2004年雅典奧運會期間，泛雅典體育場就承辦過射箭項目嘅比賽。

泛雅典體育場完全係用雅典東北邊嘅彭泰利山嘅大理石起喺一座古代運動場嘅遺址上面嘅。

## 參考


類:雅典
類:運動場
琶醍站

**琶醍站**（；），規劃同施工時期嗌過同，係海珠有軌電車嘅車站，喺珠江·琶醍啤酒文化創意藝術區北邊嘅珠江邊地面。呢個站喺2015年10月21號朝早6點正式開通。

## 車站嘅結構

File:Rail near to the west part of Party Pier Station.jpg|車站西邊附近
File:Tickets Machine for Party Pier Station.jpg|賣飛機
File:Rail near to the east part of Party Pier Station.jpg|車站東邊附近

呢個站係地面嘅側式月台車站。售票機喺月台兩邊嘅中間嗰度。
### 月台佈局

## 車站歷史

車站喺規劃時定咗海珠區有軌電車嘅一個站，但喺施工初期，由於車站邊嘅拆遷工作到2014年12月初搞掂，所以2014年12月31號嘅海珠區有軌電車開通之後，一直未開呢個站，直到2015年10月21號先至正式開放。

## 附近嘅建築同景區
* 珠江·琶醍啤酒文化創意藝術區

## 接駁交通
*巴士：
*:旅遊觀光1

## 註

## 上一站·下一站




類:廣州有軌電車站
香港教育大學

（，縮寫**EdUHK**，簡稱**教大**）係大學教育資助委員會（教資會）資助嘅法定公立大學及師範大學。

渠歷史追得到同期清朝中葉1853年聖保羅書院首個正規在職教師培訓課程。到1994年3月，政府頒布嘅《香港教育學院條例》響4月25號生效，香港教育學院正式成立。五間師範學院（羅富國教育學院、葛量洪教育學院、柏立基教育學院、香港工商師範學院、語文教育學院）合成**香港教育學院**。

2025年，香港教育大學首次玩泰晤士高等教育世界大學排名，就全球前10%，位列第195位。QS教育學科全球第12位。USNEWS教育類學科全球第3名。

近年畢業生薪資或因少子化持續大幅暴跌，列香港大學同香港中文大學之後。

其後又因應港府升格咗唔少學院。教院依然叫學院可能俾人誤會低大學一級，影響人讀。窒礙香港教育。故後又改名大學。

## 舊生
* 陳馮富珍，世界衞生組織前總幹事、香港衛生署署長。
* 黃星華，首位房屋局局長、教育署署長、郵政署署長等。
* 藍鴻震，首位民政事務局局長、第十屆及第十一屆全國政協委員等。
* 陳耀南，中華民國第一屆立法委員（第六次增額）。
* 陳達文，SBS，前香港藝術發展局主席、文化署署長、影視及娛樂事務管理處處長、勞工處處長、屋宇地政署署長等。
* 司徒華，第二屆香港立法會議員（九龍東）、支聯會主席、香港教育專業人員協會創會會長。
* 黃陳小萍，前加拿大聯邦耆老事務國務部長，加拿大首位華裔女性國會議員及內閣。
* 陳謳明，現任香港聖公會主教長。
* 曾蔭培，GBS，OBE，QPM，CPM，前香港警務處處長。
* 黃銳林，包浩斯國際(0483.HK)董事長、行政總裁及創辦人。
* 劉江華，前民政事務局局長、立法會議員（新界東）等。
* 司徒華，前民主黨黨鞭、支聯會主席，基本法起草委員會委員。

## 學生組織
* 香港教育大學學生會：2022年1月20日開始，大學唔再承認學生會地位，指全民投票違反大學決定。

目前存在嘅學生組織（2024年6月19日）：

* 羅富國堂宿生會
* 葛量洪堂宿生會
* 柏立基堂宿生會
* 賽馬會學生宿生會
* 動物學會
* 動漫學會
* 中國舞蹈藝術義工團
* 內地學生學者聯誼會
* 基督徒團契
* 舞蹈學會
* 辯論學會
* 甜品學會
* 劇社
* 環保學會
* 電子競技學會
* 足球文化學會
* 遊戲學會
* 園藝學會
* 美食學會
* 塗鴉學會
* 健體學會
* 香港文化學會
* 日本文化學會
* Korean Culture Society
* 劇本推理遊戲學會
* 普通話演講及辯論協會
* 攝影學會
* 解謎學會
* 養生學會
* 機械人學會
* 魔力橋學會
* 社會服務團
* 運動攀登學會
* 遊學學會
* 塔羅學會
* 茶藝學會

大專體育協會項目隊伍：

*田徑
*羽毛球
*籃球
*越野
*龍舟
*劍擊
*手球
*空手道
*足球
*壁球
*游泳
*乒乓球
*跆拳道
*欖球
*網球
*排球
*水球
*木球

非大專體育協會項目隊伍：

*射箭
*合球
*投球
*賽艇
*壘球
*巧固球
*非撞式欖球
*武術

## 事件
### 中大超級大學

前中大校長李國章上咗教育統籌局局長之後，想教院併入中大，做亞洲超一流嘅超級大學；不惜行政手段打壓，削減資源。慫恿優秀員工走。又要辭退批評教育改革嘅職員。威嚇同干預內部運作。

陸副校表示喺2004年1月，李局長曾致電莫校長，要求教院主動渴求併入中大，否則「會放手畀教統局常任秘書長羅太隨意削減教院嘅學生名額。」

## 影視作品取景
* 2004年無綫電視電視劇《赤沙印記@四葉草.2》
* 2005年無綫電視電視劇《隨時候命》第八集、第二十三集、第二十四集
* 2007年香港電影《地獄第19層》
* 2008年無綫電視電視劇《尖子攻略》
* 2011年無綫電視電視劇《法證先鋒III》
* 2012年無綫電視電視劇《缺宅男女》
* 2013年無綫電視電視劇《戀愛季節》第七集
* 2013年無線電視電視劇《好心作怪》第三集
* 2013年香港電影《狂舞派》
* 2014年無綫電視電視劇《叛逃》第十一集、第十二集
* 2015年香港電影《雛妓》

## 睇多啲

* 香港教育
* 香港補習文化
* 香港專上教育
* 香港英文授課中學
* 香港中學列表
* 香港小學列表
* 香港教育政策問題
* 香港教育家列表
* 填鴨式教育
* 機械學習
* 應試教育
* 初等教育
* 中等教育
* 高等教育

## 參考

## 出面網頁

*
* 大埔校園平面地圖
* 360°校園導覽
* 3D地圖路線查詢
* 交通地圖
龍小菌

**龍小菌**（，），而家個名叫**蔡紫晴**，本名**蔡小茵**，係香港歌手，啱啱出道嗰時用面具蒙住塊面，因為神秘感而引人留意，之後佢辭咗中學教師正職，做全職歌手，重除埋面具示人，被指個樣似藝人苟芸慧。除咗「龍小菌」之外，佢亦有用另一個藝名「**帶菌者**」出歌。

2016年4月，龍小菌參加咗ViuTV真人騷節目《G-1格鬥會》做打女。

## 官非
2015年6月10號挨晚，龍小菌喺鰂魚涌一間超級市場涉嫌未畀錢就攞嘢走而畀警方拉咗，最後控方決定撤銷控罪，改以1,000蚊港紙簽保守行為1年。

## 演出
### 電視節目（ViuTV）
*2016年：《G-1格鬥會》參賽者
*2016年：《巨門陣》第5集評判
*2016年：《我說過要你快樂》第4集嘉賓
*2016年：《真PK》第33集嘉賓
*2017年：《超低能特攻隊》第6-10集嘉賓
*2023年：《讓我一次買個夠》第26集嘉賓

## 參考
威力斯酒店

（）係中國廣東省廣州市嘅將商務同娛樂整埋一齊嘅四星級酒店，喺越秀區長堤大馬路171-181號（長堤真光中學正對面）。

## 出面網頁
* 威力斯酒店

類:越秀區酒店
伍淑怡

**伍淑怡**（，，），係香港少女模特兒，2005年出道，有「翻版謝婷婷」嘅稱號，2015年同吳堯堯（仙樂都）、連綺嵐組成女子組合 Honey Pie。佢亦曾經拍過《喜愛夜蒲2》、《鴨王》、《港囧》等等嘅戲。

## 事件

### 裸照外洩
喺2015年，伍淑怡畀自稱係廣告公司嘅人呃拍裸照，之後畀對方攞咗去賣。由於佢報警但差人幫唔到手，所以同年10月18號佢喺牛頭角寓所割脈企圖自殺，最後救得返。

### 跳海自殺
喺2017年1月17號凌晨時分，伍淑怡喺觀塘海濱花園附近跳海自殺，用Facebook直播過程。直播期間，更疑似透露自己搭上有婦之夫，更講到：「好希望佢呢世都開心、平安快樂，希望佢老婆瞓爛張雲石床先好死，跟住就到佢。伍淑怡墮海後被發現送往聯合醫院治理。事後伍淑怡被問到輕生原因，她說：「我都唔知，我呢段時間諗唔開，跟住就突然之間咁樣，我依家睇緊朋友畀我嘅訊息，唉！原來我又去咗新聞！（當時飲醉咗？）當時飲咗半杯酒，可能醉醉哋，唔係好記得當時情況。」

### 畀差人攞電話同騷擾

喺2018年6月22號，伍淑怡聲稱有差人喺街上查身份證嗰陣話想同佢做朋友，又想攞電話同地址，佢就畀咗對方，之後嗰個差人真係打電話畀佢，佢就搵朋友扮佢接電話，又將對話錄音。事後佢喺網上公開事件，又去咗差館報案。

## 演出
*2012年：《喜愛夜蒲2》
*2015年：《鴨王》
*2015年：《港囧》
*無上畫：《我要做𡃁模》

## 註釋

## 參考

## 出面網頁
*
*
天河又一城

係中國廣東省廣州市嘅一間地下商場，喺2008年起好，位置喺天河區體育西路4號南邊（天河城附近）。成個商場連接廣百、天河城、購書中心、維多利廣場同地鐵出入口。佢同流行前線、江南新地商業街一樣，係畀後生仔女買衫褲嘅地區，但比流行前線高檔啲。

## 附近交通
*地鐵：
*:：體育西路站
*:：體育中心南站、天河南站
*巴士：
*:體育西路站、體育中心站
*BRT：
*:體育中心站

## 有關嘅書
* 搭地铁玩广州 第63页　　ISBN 978-7-5637-1587-9

類:廣州嘅商場
類:天河區
廣州市豪賢中學

係中國廣東廣州嘅一間有人文關懷同流出真情摯愛嘅中學，1999年開辦，位置喺越秀區榨粉街91號（雅荷塘街口）。

## 校服色

;長袖
*衫：，袖口帶有嘅單行描邊，好遠睇落去好似。
*褲：純。
;短袖
*衫：純
*褲：，褲口帶有嘅單行描邊。
香港議員

**香港議員**可以係：

;而家
*立法會議員：香港立法會嘅議員
*區議員：香港區議會嘅議員

;舊時
*市政局議員：市政局嘅議員，1999年畀政府「殺局」後無咗
*區域市政局議員：區域市政局嘅議員，1999年畀政府「殺局」後無咗
*行政局議員：行政局嘅議員
**1997年主權移交後改名做「行政會議成員」
榨粉街

**榨粉街**（）係中國廣東省廣州市嘅一條內街，喺越秀區中山四路、德政北路同倉邊路、豪賢路之間。橫穿中山四、福恩里、雅荷塘同敬福巷等4個社區。

## 名
呢條街因為大清時期，有好多間榨粉舖喺條街入面開，但而家條街未出現過榨粉舖。

## 歷史
清末教育家、詩人梁鼎芬，故居係喺榨粉街，渠試過喺度創建廣州第一間私立公共圖書館，呢一頭原先有唔少書院，尚有花香巷、豪賢路、雅荷塘等街巷名為證。據話榨粉街原先仲有梁氏祠堂。梁鼎芬就係將祠堂改成“梁氏藏書樓”，作為私人圖書館，仲免費畀附近啲街坊來讀書。

## 現狀
詩人梁鼎芬開嘅「圖書舘」舊地喺豪賢中學隔籬，係廣州第一間私立公共圖書館。但而家住喺條街嘅居民都唔知有乜葳蕤史咁巴閉，重有好多姓氏書院早就冇嗮。

## 攷
* 中山四路榨粉街的前世今生 花城网
* 榨粉街冇榨粉卖 新快网 （2011-04-07）
* 姓氏书院—广州榨粉街的前世今生 華夏吳氏網

類:廣州街道
流花粥城

**流花粥城**（注意花字有地名變音，讀化。）係中國廣東省廣州市嘅一間冇咗嘅餐廳，位置大概喺越秀區人民北路935號（流花湖公園東邊，廣東電台對面）。呢間餐廳喺1994年開業，2014年5月1號因市政府為咗還公園用地於民，結果間餐廳執咗。

2017年12月28號，由於廣州地鐵嘅流花路站工地同地下電纜改綫工程要入場施工，嚿地亦轉成工地用途。

## 連出去
* 【广州】流花粥城结业 过百员工讨说法 土豆网
* 流花粥城已关停 仍有食客“摸门钉” 21cn （2014-05-03）
東山錦軒現代城

係中國廣東省廣州市嘅一間商場，喺越秀區農林下路4號（東山電車總站對面）。呢間商場係東山口地區唯一好似中華廣場噉，有地鐵上蓋嘅大型綜合商場，入面有寫字樓、娛樂、休閒同餐飲功能。入面啲舖頭都係細舖仔，咪睇間商場細，但價錢比其它大商場嘅品牌舖平好多。其中，柏銳酒家同中影火山湖電影城就喺呢間廣場入面。

## 附近交通
*電車：
*:東山（農林下路）總站、農林東站
*巴士：
*:農林東站、東山口總站
*地鐵：
*:：東山口站

## 有關嘅書
* 搭地铁玩广州 第58页　　ISBN 978-7-5637-1587-9

類:廣州嘅商場
石公祠直街

係中國廣東廣州嘅一條內街，喺越秀區長堤大馬路西邊嘅愛羣大酒店後邊。

## 名
呢條街喺晚晴時期有間石公祠而改成噉嘅名。喺康熙廿八年（1689年），石琳到廣州做咗14年嘅兩廣總督，直到1702年落臺為止。期間重幫咗好多勞苦大眾，所以啲人嗌佢做「石佛」。當地啲人為咗記得呢位好官，喺珠江北邊整咗間石公祠，附近條街改名做「石公祠直街」。

## 攷
* 历史人物 - 石公祠直街和“石公” 广州地名网

類:廣州街道
天河電腦城

（）係中國廣東省廣州市嘅一間有購物、休閒同教育喺埋一齊嘅大型IT商城，喺2000年初起，2000年12月10號開業，位置喺天河區天河路502號。呢間嘢嘅銷售渠道去到成個珠三角，成為華南地區出嗮名嘅數碼零售企業。

## 樓層配套
*6～7樓：辦公室
*1～5樓：各種電腦數碼專賣舖同維修中心
*地下：DIY文化基地

## 附近交通
*BRT：
*:崗頂站
*地鐵：
*:：崗頂站

## 有關嘅書
* 广州自助游　　ISBN 978-7-122-20022-8

## 出面網頁
* 天河电脑城官网

類:廣州嘅電腦城
類:天河區
公子會

《**公子會**》（，）係香港商業電台叱咤903嘅電台節目。主持人係森美、火火同劉翁。2009年12月5號正式首播，逢禮拜六晚11點到深宵1點喺商業二台播。節目報天氣嘅音樂係Aaron Kelley同埋Skinny Williams嘅Hell Yeah。

## 節目簡介
森公子森美係口花花公子會會長。每個禮拜邀請其他公子哥兒口花花、用口花天酒地一齊傾偈，分享男性心態，介紹各種男士玩物，玩勿喪志，由宅男變公子，教你學會窮風流。2018年12月1號開始，加入嘉賓女主持，分享女士心態，對男士嘅各種睇法。

### 嘉賓主持
***火少（[[火火]]）**  
***[[劉翁]]BB（Sunny Lau）**
*Aka夫人（趙慧珊 Aka）
*吞姐（蔡明思 Jessica）
*Otto（離開咗）
*Marco（離開咗）
*Michael Lam（離開咗）

## 節目內容
### 公子夜王（2014年5月10號開始至今）
訪問嘉賓或者收聽聽眾電話。當中曾包括以下環節：
*「再度重遇你」，女嘉賓分享佢初戀嘅有趣回憶。
*「愛情離合器」，分享佢哋傷痛嘅分手經歷。
*「公子心底話」，主持人喺女嘉賓嘅枱底討論訪問中出現嘅愛情觀。
*「公子得唔得？」，主持會提出不同嘅情境或問題，測試女嘉賓接唔接受到佢嘅底線。
#### 2014年

#### 2015年

#### 2016年

#### 2017年

#### 2018年

#### 2019年

#### 2020年

#### 2021年

#### 2022年

#### 2023年

#### 2024年

#### 2025年

#### 2026年

## 過往環節
### 公子小姐
邀請一位女嘉賓；每星期題目唔同，各位公子講出己見，然後由公子小姐選出心目中最鍾意嘅公子見解。

### 公子殿堂（Hall of Fame）
介紹一位城中公子。

### 玩物喪志（Playtoy）
介紹一種男士鍾意嘅玩物。

### 公子好友
邀請一啲嘉賓到節目分享或介紹一啲資訊。

## 相關事件
節目曾經被叫做哥兒們、口花花公子會、花花公子會。 因為森美需要喺Prison De Ballet演出，2010年8月14號嘅節目改為錄音轉播暗中作樂聲演會。

## 參考

## 出面網頁
* 節目重溫版面**（重溫需付費）**
* My903.com 節目討論區
* My903.com 節目版面
* 

|-
|width=30% align=center|**上一節目**擦聲而過的人
|width=40% align=center|**公子會**2009年12月5號－（禮拜六晚上11點到深夜1點）
|width=30% align=center|**下一節目**－
舊城廣場

**舊城廣場**（，）係捷克共和國布拉格老城區心臟地帶一古老廣場，亦係好多景點嘅集中地，例如胡斯紀念碑、金斯基宮、泰恩教堂、市政廳、聖尼古拉斯教堂等等。其中因為有座捷克宗教思想家、哲學家、改革家嘅雕像，所以又叫做。又因為佢係布拉格最有名氣嘅廣場，又被直稱為**布拉格廣場**，臺灣女歌手蔡依林就有以呢處為名嘅一首歌。

廣場四圍有好多餐廳同埋露天茶座，好多遊客去到布拉格都會去到舊城廣場食嘢，一邊享受美味餐點，一邊欣賞廣場上嘅歷史建築。

## 出面網頁

*
布拉格天文鐘

（）係捷克共和國布拉格舊城廣場一座中世紀鐘，喺老城市政廳南面牆上。每個鐘頭踏正都有一群木偶喺個鐘度走出來唻轉圈報時，遊客亦可以上塔頂，從高處欣賞舊城美景，係熱門旅遊景點。

## 出面網頁

* 
* 
* 
* 
* 

類:舊城廣場
類:鐘樓
市政局

**市政局**（，）係香港舊時一個法定機構，負責香港島同九龍嘅市政服務，包括食物衛生、環境衛生、康樂、文娛等等。

市政局前身係1883年成立嘅**潔淨局**（），1936年改組做市政局，1997年主權移交後改做**臨時市政局**，1999年底，時任特首董建華以推行「市政服務改革」做理由，將市政局解散，工作大致由食物環境衞生署同康樂及文化事務署接手。

## 議席

### 市政局主席
市政局主席一職長期都由市政總署署長兼任，直到1973年市政局改革，取消官守議員，主席一職就改做議員互選產生。

### 議席變化

## 睇埋
*區域市政局
紅星 (搞清楚)

**紅星**（）除咗指符號紅星外，重可以係：
*當紅明星
*紅星大獎，星加坡年度華語電視大獎
*紅星 (報刊)（Кра́сная звезда́），俄國軍事報刊
*紅星體育場，塞爾維亞嘅體育場
*梅西百貨公司嘅商標
*喜力嘅商標
*紅巨星
*貝爾格萊德紅星足球會，塞爾維亞出名嘅職業足球隊
*紅星 (小說)，1908年俄國文學家亞歷山大·波哥丹諾夫嘅小說
*紅星作業系統，北朝鮮推出嘅作業系統，改自Linux
*紅星站，多個
*紅星 (商標)，北京紅星股份有限公司嘅注冊商標，係「中華老字號」
*紅星型柴油機車，中國大陸嘅柴油機車

## 地名
「紅星」作爲中國大陸嘅紅色地名，紅星有共產主義意味。
*紅星區，黑龍江省伊春嘅市轄區
**紅星區 (銅陵)，銅陵撤銷咗嘅政區
*紅星鎮，多處
*紅星鄉，多處
*紅星街道，多處
*紅星路，多處
*紅星社區，黑龍江省綏化市安達市安達鐵西街道嘅社區
*紅星村，多處
區域市政局

**區域市政局**（英文：**Regional Council**）係香港舊時一個法定機構，負責新界嘅市政服務，包括食物衛生、環境衛生、康樂、文娛等等，1986年成立，1997年主權移交後改做**臨時區域市政局**，1999年底廢止，工作大致由食物環境衞生署同康樂及文化事務署接手。

## 睇埋
*市政局
鴻星

**鴻星**（，英文：**Super Star**）係香港一個飲食集團，喺香港、中國大陸同日本開食肆，由生意人何永年、周權忠喺1989年創立，最出名菜式係石頭魚，高峰期有14間分舖，2025年7月2號最後一間分舖結業。
## 出面網頁
*鴻星集團
洪昇

**洪昇**（，），字**昉思**，係清代初年戲曲作家，錢塘人氏，最出名作品係《長生殿》，同當時另一劇作家孔東塘齊名，並稱「南洪北孔」。
聖維特主教座堂

（）係捷克共和國布拉格一天主教堂，羅馬天主教布拉格總教區嘅主教座堂，亦係捷克最大、最重要嘅教堂。教堂係歌德式建築嘅範例，拱型迴廊展示雄偉氣勢。陽光透過一隻隻彩色玻璃窗照入唻，令人感覺莊嚴。

## 出面網頁

*  
* 

類:布拉格
類:宗教建築
杜拜國民足球會

（；），又叫，有時又叫，係阿聯酋足協屬下嘅一間足球會，喺1970年成立，位置喺阿拉伯聯合酋長國杜拜，主場係。

## 史
足球會係1970年時，由艾偉達同艾沙比兩間足球會合併而成，到1974年時又將嗰時嘅艾拿渣隊合併埋。1975、1976同1980年時攞過阿聯酋阿拉伯海灣聯賽冠軍，之後俾當地波迷風靡一時，但之後無耐成績開始下滑，攞咗冠軍無耐後降級，直到2006年先至返到頂級聯賽。2009年，足球會攞咗聯賽冠軍，代表東道主阿聯酋參加過嗰屆世俱盃，但最後攞咗包尾。

亞冠聯賽方面，佢嘅最好成績係2015年嘅亞冠盃，攞到亞軍。

## 得獎記錄
* **[[阿聯酋足球聯賽]]**冠軍：1974–75、1975–76、1979–80、2005–06、2008–09、2013–14
* **[[阿聯酋總統盃]]**冠軍：1974–75、1976–77、1977–78、1995–96、2001–02、2003–04、2007–08、2012–13
* **[[阿聯酋聯賽盃]]**冠軍：2011–12、2013–14
* **[[阿聯酋超級盃]]**冠軍：2009、2013、2014
* **[[亞洲冠軍盃]]**亞軍：2015

## 註

## 出面網頁
*Official website
*Soccerway Profile

類:阿拉伯聯合酋長國足球會
類:杜拜
阿蘭·卡華路

**阿蘭·卡華路**（；），全名叫**阿蘭·道格拉斯·波耶斯·迪·卡華路**（），係巴西嘅足球員，司職前鋒，而家效力緊廣州恆大淘寶。

## 生涯
卡華路喺1989年7月10號喺祖些邦尼法素出世，2007年最先喺朗德連拿開始踢波，第二年到巴西出名足球會富明尼斯踢咗三個賽季有多，期間幫過波隊入咗17波，重入咗巴西國青隊好多次。

2010年夏，卡華路嚟到歐洲奧地利嘅薩爾斯堡紅牛踢波。佢喺2011年8月28號同維也納快速隊打嘅聯賽比賽受傷而至少休息半年，2012年11月20號復出。期間佢幫薩爾斯堡紅牛攞過奧超冠軍，重入選咗2013－14賽季歐洲聯賽十大新星兼攞埋第一。

2015年11月，廣州恆大淘寶足球會官方正式宣佈買咗阿蘭·卡華路返嚟踢4年波。

## 註

類:巴西足球員

類:富明尼斯球員
類:廣州恆大球員
防波堤

**防波堤**（）係種起喺海上面嘅建築，用途主要係抵擋海浪。

## 睇埋
*堤
*壩
*避風塘
避風塘

**避風塘**（），又叫**避風港**，係颱風吹襲嗰陣畀船去停泊嘅地方，靠避風塘外圍嘅防波堤抵擋巨大海浪。
## 睇埋
*避風塘炒蟹
仙鄰巷

**仙鄰巷**（；）係中國廣東省廣州市嘅一條內街，喺越秀區惠福西路同光塔路之間，廣東省人民醫院惠福分院隔籬。另外，懷聖寺同廣州卅七中就喺佢附近。

## 名
條街個名嚟法，而家有兩個版，第一版係舊時條街喺五仙觀隔籬，而另一版話從阿拉伯話（中國）一詞音譯過嚟。

## 註

類:廣州街道
2013年亞洲冠軍盃

**2013年亞洲冠軍盃**係亞洲足協舉辦嘅第32屆足球會比賽盛事，亦係亞足聯喺2002年將兩項盃賽合併之後嘅第11屆大賽，冠軍可以參加2013年世界足球會盃。上屆冠軍蔚山現代冇嚟參賽。

最後，廣州恆大隊喺亞冠決賽同首爾FC打和3-3，但作客入波多而攞咗冠軍。鄭智攞咗亞洲足球先生，穆里奇攞咗亞洲最佳外援同最佳射手獎項。但公平競賽獎俾首爾FC攞咗。

## 參賽國家分配
2012年11月29號，亞足聯實行委員會宣佈咗2013年嘅亞冠各國分配名額，國家嘅分配名額按積分嚟計，而積分累積包括咗足球聯賽規模、協會營運、足球會／體育會、體育場、組織等11項方面計。

## 參賽隊
以下係呢屆亞冠嘅出場隊：

*  參賽次數係按呢項賽事合併改名做「亞洲冠軍盃」開始（2002–03賽季正賽同外圍賽）。
*  ：其一分組賽位派到東亞區。
* 2012年亞洲足協盃決賽兩隻球隊（科威特同艾比爾）原先有機會參加呢項比賽，但兩隊所屬國足協唔符合亞足聯標準而取消資格。

## 獎勵
呢屆大賽嘅獎金：
* ：150萬美金
* ：75萬美金
* 4強出局：12萬美金
* 8強出局：5萬美金
* 16強出局：4萬美金
* 小組賽出局：2萬美金
* 其它輪次所對應嘅客隊有相應嘅運輸費補助

## 賽程
以下係2013年亞冠日程。今年嘅亞冠決賽同以前唔同，決賽從之前「一場定江山」制改成以主客場制嚟分勝負。而16強重用返之前「一場定江山」嘅以名次定主客場制，就係小組賽第一嘅隊先客後主對陣，小組賽第二嘅隊先主後客對陣。成屆亞冠夾埋有129場比賽。

### 賽規變化
*2013年亞冠外圍賽輸咗嗰隊唔可以參加亞協盃。
*從2013年開始，每屆嘅16強淘汰賽從原先「一場定江山」改成主客制度。小組第一先客後主，小組第二先主後客。
*2013年嘅決賽從原先抽籤決定邊個隊嘅主場改成主客制度。

## 外圍賽
### 西亞區

### 東亞區

註：
*雖然布里斯班獅吼被抽中主場開波，但抽籤儀式結束後嘅第三日（2012年12月9號），澳洲足球協會宣佈新賽季A聯賽喺2013年2月14號開波，後嚟經雙方同意，比賽轉到武里南聯主場踢。

## 小組賽
小組賽抽籤儀式喺2012年12月6號搞。計分按贏咗3分、打和1分、輸咗0分嚟計。每個組6輪比賽結束之後，排前兩位將會殺入淘汰賽，凈低嘅隊只係專心本土聯賽。

排名由先到後順序：
#睇小組各個隊嘅積分。
#小組≥2隊積分一樣，睇淨勝波。
#小組≥2隊淨勝波一樣，睇入波。
#小組≥2隊入波一樣，睇各個隊喺呢年嘅對陣戰績。
#小組≥2隊喺呢年嘅對陣戰績一樣，睇總入波數。
#小組≥2隊總入波數一樣嘅情況，睇≥2隊嘅對陣情況：
#:有2隊且最後一輪對陣：喺返辦嘅主場直接互射十二碼。
#:＞2隊或2隊唔喺最後一輪對陣：小組賽入面罰紅或黃牌（最少排先）：
#::每張：1分　　→：3分　　每張（直接）：3分　　先後：4分
#以上情況搞唔掂嘅，直接抽籤。（一般比較少見）

### A組

### B組

### C組

### D組

### E組

### F組

### G組

### H組

## 淘汰賽
呢屆亞冠淘汰賽入面，凈得每個小組前兩位嘅隊先至畀入淘汰賽。每輪淘汰賽係主客兩場過，重整咗作客入波優惠。對陣雙方兩輪打嗮之後計主客兩輪夾埋嘅入波數：
#邊個最多出線，最少就被淘汰出局。
#兩輪夾埋打和，睇作客入波。
#作客入波都一樣數，開打加時賽。
#打咗加時賽後未分出結果嘅，直接互射十二碼，踢到有結果為止。

## 註

## 出面網頁
*  
* 2013年亚冠联赛，广州恒大全进球纪录 土豆网 

類:亞洲聯賽冠軍盃
唔道德管家嘅比喻

**唔道德管家嘅比喻**係耶穌講嘅一個比喻，記載喺《新約聖經》《路加福音》第16章第1至13節。

## 聖經譯文

## 解釋
耶穌喺呢個比喻裏面，設有三種人，財主代表上帝，管家代表主嘅僕人，兩個欠債人代表犯罪欠債嘅人，由於呢個唔道德嘅管家，佢對主人唔忠心，嘥咗主人嘅財物，唔能夠向主人交代清楚，主人就將佢辭退，佢為咗打算自己將來嘅去路，於是佢將欠佢主人債嘅人叫來，擅自將債額減低，將一個欠一百簍油嘅人，減少五十簍（每簍大概五十斤），又將一個欠一百石麥子嘅，減少二十石（每石大概九十加侖）。佢噉做嘅意思係而家主人將佢放棄，將來會有其他人能夠接待佢，可以有其他地方去。主人就讚呢個唔道德嘅管家咁聰明，主人並唔係讚賞呢個人古惑嘅行為，不過係覺得佢夠精明，早有預備，趁住而家嘅時機，造成將來嘅幸福。今世嘅人乃係指唔信上帝嘅世人，光明嘅人乃係指已經信上帝嘅人。耶穌喺教訓門徒點樣藉住用世人嘅錢財，結交朋友，賙濟貧窮，行出善事，經營將來永遠嘅好處，所以耶穌唔係叫門徒用呢個唔道德管家所做嘅行為，而係要好似佢咁聰明，並且教訓人，無論喺最小嘅事上，或喺最大事上都要忠心，意思乃係人嘅忠心唔在乎佢所受嘅交託有幾多，乃係在乎佢要盡責任嘅觀念，要盡力做好自己嘅本分。

## 參考
ViuTV

**ViuTV**（）係香港電視娛樂擁有嘅一條以粵語廣播為主嘅香港免費電視頻道，已經喺2016年4月6號朝早6點正式啟播。呢個台報幕叫過自己做「**免費電視99台**」同「**99台**」。

## 歷史
香港電視娛樂於2015年10月20號喺PMQ元創方舉行品牌發佈會，宣佈以「ViuTV」為首條免費電視頻道嘅名，其中「V」代表「View」同「Video」，「i」同「u」代表「我同你」，象徵ViuTV嘅核心就係人。

香港電視娛樂根據獲發免費電視牌照時嘅承諾，要喺2016年3月31號或之前提供一條每日24小時綜合粵語頻道。但由於香港電視娛樂所獲分配嘅數碼地面電視廣播頻譜要喺2016年4月2號先至用得，因此ViuTV於喺2016年3月31號開始透過now TV試播，之後只能夠喺2016年4月2號開始透過香港數碼地面電視廣播。試播之前，ViuTV喺網站發佈《瑪嘉烈與大衛》網劇版。試播期間，ViuTV主要滾動播節目預告短劇《We I U》。

試播期過後，ViuTV喺2016年4月6號朝早6點正式啟播，同日下晝3點搞咗個「ViuTV 免費電視99台啟播禮」。2016年4月8號開始，網絡直播限制咗凈係畀香港IP睇，其它地方嘅IP會出現「GEO_CHECK ERROR」嘅字樣。

## 節目

ViuTV播映嘅節目包括自製節目、外判節目同外購節目，當中自製節目用「真人騷」做主打，以「全民造星系列」最出名。而自製節目亦包括一系列劇集，以改編自同名日劇嘅《大叔的愛》最出名。

## 藝員
ViuTV出鏡嘅大部份藝人都係簽部頭合約，即係一份約拍一個節目，開台初期只係得少數出身now TV嘅藝人屬簽長約嘅合約藝員，而MIRROR同ERROR嘅音樂作品及演唱會係由「大國文化藝人管理有限公司」做經理人，之後ViuTV亦透過選秀比賽（譬如《美選D.n.A》同《全民造星》）同其他途徑去吸納合約藝員。

### 合約藝員

### 部頭藝員
註：只列出近期參與ViuTV及MakerVille之節目／劇集。

**男藝員**

*火　火
*王智騫
*王雍泰
*白　只
*朱柏謙
*朱鑑然
*何華超
*余迪偉
*余德丞
*吳爾初
*吳肇軒
*岑珈其
*李建邦
*李健宏／KB
*李凱賢
*谷德昭
*周祉君
*和泉素行
*林子傑
*林家熙
*林堡熙
*林耀聲
*柯煒林
*柳俊江
*洪助昇
*洪嘉豪
*胡子彤
*邱頌偉
*胡卓希
*范麒智
*唐浩然
*唐劍康
*孫詠軒
*徐浩昌
*泰　山
*袁富華
*張文傑
*張迪文
*張毓軒
*張滿源
*張錦程
*張達倫
*梁彥宗
*梁祖堯
*符氣柏
*許　賢
*陳君浩
*陳湛文
*陳皓雲
*陳健朗
*陸駿光
*麥沛東
*湯駿業
*程人富
*馮卓然
*黃浚銘
*黃凱逸
*黃溢濠
*楊偉倫
*詹朗林
*趙善恆
*潘紹聰
*潘燦良
*蔡瀚億
*鄧子超
*鄧文瀚
*鄧建明
*黎展峯
*盧鎮業
*戴玉麒
*鄺旨呈
*魏浚笙
*羅子熙
*羅永昌
*羅振峰
*羅浩銘
*蘇家樂
*泰臣

**女藝員**

*丁珮筠
*毛曄穎
*尹嘉裕
*文桂琪
*王心兒
*王嘉盈
*伍詠詩
*安冬晴
*朱　薰
*余子穎
*吳海昕
*吳蚊蚊
*呂珮琳
*李文意
*李蔓瑩
*阮小儀
*卓韻芝
*周家怡
*林泳淘
*林愷鈴
*韋羅莎
*倪安慈
*倪晨曦
*徐㴓喬
*徐蒨寧
*袁綺雯
*袁澧林
*馬俊怡
*馬詠茹
*馬曉晴
*馬騮搣
*張紋嘉
*張敬仁
*梁倬菲
*梁雍婷
*許月湘
*郭　思
*郭東彩
*郭奕芯
*郭爾君
*陳月媚
*陳欣妍
*陳桂芬
*陳海寧
*陳焯嵐
*陳漢娜
*陳穎欣
*陳濬樺
*麥詠楠
*温穎琦
*馮寶欣
*黃文慧
*黃可盈
*黃正宜
*黃雅慧
*楊芷羚
*楊詩敏
*廖子妤
*甄　茵
*劉沛蘅
*劉穎琳
*潘杰寧
*蔡思韵
*蔡曉童
*衛詩雅
*談善言
*鄧祖欣
*鄧麗英
*鄧麗欣
*霍嘉恩
*鍾慧冰
*簡慕華
*羅允芝
*羅安娜
*羅佩怡
*羅詠怡
*羅堃尉
*譚凱倫
*蘇皓兒
*蘇麗珊


## 睇埋
*香港電視娛樂
*電訊盈科
*
*Sound Bear

## 出面網頁
*ViuTV官方網頁
*
*

## 參考
陳鴻橋

**陳鴻橋**（；；）係中國國企國信證券嘅總裁，湖南株洲攸縣人。1984年考入北京大學國際經濟系，1990年以博士研究生身份畢業。從1991年開始到深圳證券登記結算有限公司做嘢，3年內先後做咗登記部副經理、總辦主任、總經理助理同副總經理；1997年到深圳證券交易所資金交收部做總監；2000～2008年間做過深交所總經理、副總經理及中國共產黨委書記。2014年6月19號加入國信證券做CEO，但嗰年9月15號因國信證券之前試過股指期貨發空單同幫司度公司方便，大規模噉賣嗮融券，結果俾監管層當場捉住。

2015年10月23號朝早6點幾（UTC+8），陳鴻橋喺深圳市福田區間住所嘅陽臺用電線吊頸自殺死咗，終年49歲。國信證券公司喺當日15點47分接到家屬通知後通報陳鴻橋一死嘅事。

## 註

鴻橋
類:湖南人
類:自殺者
UAE (搞清楚)

**UAE**喺粵語區大多數講嘅係阿聯酋。重可以係：

* UAE模擬器：Amiga公司出嘅一種模擬器，而家淘汰嗮。
* 亞聯酋航空嘅IATA代碼
* ：日本嘅一間音樂軟件公司。
西敏寺

**西敏寺**（，），又叫**西敏修道院**，部份人會叫**西敏寺大教堂**，係英國西敏市嘅一座教堂，現存建築係座1517年起嘅哥德式建築，係英國君主加冕同安葬嘅地方。

## 睇埋
*西敏宮
西敏宮

**西敏宮**（，），又叫**國會大樓**（），係英國倫敦西敏市嘅一座建築，而家主要係英國國會（包括上議院同下議院）辦公同開會嘅地方，現存建築係1834年燒咗之後重建嘅。

## 睇埋
*西敏寺
*大笨鐘
大笨鐘

**大笨鐘**（，），官方名**伊利沙伯塔**（），係英國倫敦西敏市嘅一座古鐘樓兼時鐘樓，1858年起好，係倫敦其中一個出名地標。座鐘樓本嚟無官方名，去到2012年英女王伊利沙伯二世登基鑽禧，鐘樓就用佢個名做紀念。

## 鐘
鐘樓入面有五個敲鐘，一大四細。大鐘又名「Big Ben」，淨係搭正至會敲響報時，以第一下為嗰個鐘頭嘅開始；其餘四個細鐘就每四分一個鐘就奏樂一次。奏出嚟嘅叫西敏寺鐘聲。

## 睇埋
*西敏宮

類:西敏市